Hafan > Amdanom ni > Cabinet a Gweinidogion > Datganiadau'r Cabinet > Ysgrifenedig - Benthyca Darbodus a Darpariaeth Isafswm Refeniw Ysgrifenedig - Benthyca Darbodus a Darpariaeth Isafswm Refeniw\nMae'n ofynnol yn statudol i awdurdodau lleol wneud cyfrifiad blynyddol o faint o Ddarpariaeth Isafswm Refeniw sy'n ddarbodus, yn eu tyb nhw, i wneud iawn am y benthyciadau a wnânt o dan reolau Benthyca Darbodus. Nid yw'r ddeddfwriaeth - Rheoliadau Awdurdodau Lleol (Cyllid Cyfalaf a Chyfrifo) (Cymru) (Diwygio) 2008 a wnaed o dan Ddeddf Llywodraeth Leol 2003 - yn diffinio "darpariaeth ddarbodus". Gellir ystyried amgylchiadau lleol wrth benderfynu ar hyn. Mae'r ddeddfwriaeth yn galluogi Gweinidogion Cymru i gyhoeddi canllawiau statudol ar arferion cyfrifo, a fyddai'n cynnwys canllawiau ar Ddarpariaeth Isafswm Refeniw.<?xml:namespace prefix = o ns = "urn:schemas-microsoft-com:office:office" /> Un o'r materion a gododd o'r trafodaethau agos rhwng Llywodraeth y Cynulliad a Llywodraeth Leol ynghylch lliniaru effaith y Dirwasgiad oedd y posibilrwydd o ohirio'r Ddarpariaeth Isafswm Refeniw mewn rhyw fodd. Byddai hyn yn galluogi Llywodraeth Leol i gyflwyno a chynnal prosiectau cyfalaf ar adeg o leihad yn y refeniw a derbyniadau cyfalaf. Mae'r canllawiau presennol ar drefniadau cyfrifo Benthyca Darbodus eisoes yn caniatáu ar gyfer gohirio neilltuo'r Ddarpariaeth Isafswm Refeniw ar asedau seilwaith newydd tan y flwyddyn ar ôl i'r ddarpariaeth gael ei defnyddio yn hytrach na'r flwyddyn ariannol yn dilyn unrhyw fenthyca. Gallai ymestyn sgôp gohirio'r Ddarpariaeth Isafswm Refeniw fod yn fanteisiol o hyd ar gyfer annog cynlluniau cyfalaf llai, sydd wedi'u cyfyngu o ran hyd (er enghraifft prosiectau ailwampio), a allai helpu i gynnal cyflogaeth leol. Wrth roi ystyriaeth i hyn rwyf wedi bod yn ymwybodol iawn o'r angen i gefnogi'r egwyddor o sicrhau darpariaeth ddarbodus ar gyfer ad-dalu dyled, sydd wrth wraidd y trefniadau cyfreithiol cyfredol. Mae fy swyddogion wedi ystyried goblygiadau cyfreithiol unrhyw lacio ar y trefniadau cyfredol ac wedi trafod agwedd ddarbodus unrhyw newid i'r trefniadau cyfredol â Swyddfa Archwilio Cymru. Yn sgil y trafodaethau hyn rwyf wedi penderfynu gwneud newid cyfyngedig i'r canllawiau presennol a fydd yn galluogi awdurdodau lleol, dim ond os yw hynny'n ddarbodus, i ohirio Darpariaeth Isafswm Refeniw i wneud iawn am fenthyca darbodus newydd a wnaed i ariannu prosiectau cyfalaf a ddechreuwyd a'u cwblhau rhwng y tair blwyddyn ariannol 2008-09; 2009-10 a 2010-11. Ni fyddai'r gohiriad yn gwahardd gwneud Darpariaeth Isafswm Refeniw lawn yn ystod oes ased. Byddai'n golygu gohirio'r angen i gyllidebu ar ei chyfer tan y bydd y flwyddyn ariannol 2011-12 yn dechrau. Ni fyddai'r gohiriad yn gymwys i fenthyca darbodus cyffredinol a wneir i ariannu prosiectau y tu allan i'r fframwaith amser 3 blynedd a gynigais uchod. Dyletswydd yr awdurdodau lleol yw sicrhau darpariaeth ddarbodus. Bernir yr hyn sy'n ddarbodus yng ngoleuni amgylchiadau awdurdodau unigol, felly bydd yn gwahaniaethu. Bydd y canllawiau diwygiedig yr wyf yn eu cynnig yn ei gwneud yn ofynnol i awdurdodau ymgynghori â'u Harchwilydd Penodedig cyn arfer eu disgresiwn ynghylch gohirio. Bydd y canllawiau hefyd yn egluro na fydd y gohiriad yn ymestyn y tu hwnt i 31 Mawrth 2011. Lawrlwytho Dogfen\nMaint Ffeil: (171.5 KB)


S4C yn dod i Langefni er mwyn clywed barn gwylwyr Ynys Môn\nA wnaethoch chi fwynhau rhaglenni S4C o Eisteddfod Genedlaethol Ynys Môn eleni? Beth yw eich barn am y ddrama newydd Bang, sydd wedi bod yn darlledu bob nos Sul? Ydych chi'n dymuno gweld rhagor o adloniant, chwaraeon neu gynnwys ar gyfer plant a phobl ifanc?\nMae cyfle wythnos nesaf i bobl Ynys Môn leisio eu barn am raglenni teledu a gwasanaethau eraill y sianel deledu Gymraeg. Bydd S4C yn cynnal Noson Gwylwyr yn Llangefni, ar nos Iau 26 Hydref, ac mae croeso mawr i bawb ddod i gymryd rhan.\nMae'r noson yn dechrau am 7.00 yr hwyr yng Nghlwb Rygbi Llangefni. Bydd system loop a gwasanaeth cyfieithu ar gael i bawb sydd eu hangen. Yno i sgwrsio a thrafod bydd rhai o uwch swyddogion y sianel yn cynnwys y Prif Weithredwr, Owen Evans a Chadeirydd Awdurdod S4C, Huw Jones.\nDyma fydd y cyfle cyntaf i Brif Weithredwr newydd S4C gymryd rhan mewn Noson Gwylwyr ers iddo ddechrau ei swydd ar 2 Hydref.\nMeddai Owen Evans, Prif Weithredwr S4C; "Dwi'n falch iawn o'r cyfle yn gynnar yn fy nghyfnod gyda S4C i gael mynd allan i gwrdd â gwylwyr. Mae cynnal Nosweithiau Gwylwyr yn weithgaredd pwysig tu hwnt, ac ar ddechrau fy nghyfnod fel hyn, mae'n gyfle da i gael darlun ehangach o farn a dymuniadau'r gwylwyr."\nAr hyn o bryd, mae dyfodol S4C yn cael ei drafod yn rhan o adolygiad o'r sianel a gafodd ei gyhoeddi gan Adran Ddigidol, Diwylliant, Cyfryngau a Chwaraeon Llywodraeth y DU. Yn cadeirio'r adolygiad mae Euryn Ogwen Williams ac mi fydd ef, ac aelodau o'i dîm, hefyd yn mynychu'r noson yn Llangefni i glywed barn y gwylwyr.\nMae Cadeirydd Awdurdod S4C, Huw Jones, yn esbonio, "Mae'n bleser cael dychwelyd i Fôn ar ôl wythnos ragorol yr Eisteddfod Genedlaethol ym mis Awst eleni. Rydym yn edrych ymlaen at glywed barn yr ynys am y sianel, ond hefyd i glywed am y math o wasanaeth mae gwylwyr yn dymuno ei dderbyn yn y dyfodol. Mae'r sianel mewn cyfnod ble mae llawer o drafod a phwyso a mesur am ei dyfodol, ac mae'n hanfodol bod gwylwyr yn cael llais yn yr hyn sy'n cael ei drafod."\nMae S4C yn cynnal sawl Noson Wylwyr bob blwyddyn, ac eleni mae'r sianel eisoes wedi ymweld â Chaerfyrddin a chymuned Gymraeg dinas Lerpwl. Bydd noson arall yn cael ei chynnal yn Y Fenni ym mis Tachwedd.


Llythyr ymgynghori â rhanddeiliaid ar gyfer comisiynu Arolwg Manwerthu Acrylamid a Ffwranau’r DU | Asiantaeth Safonau Bwyd\nLlythyr ymgynghori â rhanddeiliaid ar gyfer comisiynu Arolwg Manwerthu Acrylamid a…\nLlythyr ymgynghori â rhanddeiliaid ar gyfer comisiynu Arolwg Manwerthu Acrylamid a Ffwranau’r DU\nRydym ni’n gwahodd eich sylwadau ar ddyluniad yr arolwg a sut y gellid defnyddio'r data ar ddigwyddiadau i nodi mesurau lliniaru effeithiol a chamau i leihau lefelau acrylamid a ffwranau ymhellach.\nView Llythyr ymgynghori â rhanddeiliaid ar gyfer comisiynu Arolwg Manwerthu Acrylamid a Ffwranau’r DU as PDF\nDyddiad lansio 10 Chwefror 2020\nDyddiad cau 13 Mawrth 2020\nView Commissioning of Acrylamide and Furans Survey - responses as PDF (87.93 KB)\nMae cyfathrebu canlyniadau monitro acrylamid yn flynyddol wedi bod yn ofyniad gan y Comisiwn Ewropeaidd ers blynyddoedd lawer. Sefydlodd y rheoliad acrylamid diweddaraf, sef Rheoliad y Comisiwn Ewropeaidd (UE) 2017/2158, fesurau lliniaru a 'lefelau meincnod' ar gyfer lleihau presenoldeb acrylamid mewn bwyd. Daeth i rym ar 11 Ebrill 2018. Mae'n ofynnol i aelod-wladwriaethau a gweithredwyr busnesau bwyd fonitro lefelau acrylamid yn y bwydydd a restrir yn Atodiad III y rheoliad. Hefyd, cyhoeddwyd Argymhelliad y Comisiwn (UE) 2019/1888 ar gyfer monitro presenoldeb acrylamid mewn rhai bwydydd ym mis Tachwedd 2019. Roedd yn awgrymu rhestr nad yw'n gynhwysfawr o gynhyrchion i'w monitro.\nYn flaenorol, mae'r Asiantaeth Safonau Bwyd (ASB) wedi ariannu'r gwaith o fonitro’n barhaus lefelau acrylamid a ffwranau mewn bwydydd manwerthu yn y Deyrnas Unedig (DU). Cafodd y canlyniadau o'r cyfnod arolygu diwethaf, rhwng 2014 a 2018, eu cyhoeddi’n ddiweddar.\nMae arolwg newydd yn cael ei gomisiynu i fonitro lefelau acrylamid a ffwranau mewn bwydydd manwerthu yn y DU. Bydd yr arolwg hefyd yn casglu data ar ddigwyddiadau i roi cipolwg o gyfraddau cydymffurfio’r DU â'r lefelau meincnod a nodir yn Rheoliad y Comisiwn Ewropeaidd (UE) 2017/2158 ac i sicrhau bod digon o ddata i lywio unrhyw fesurau rheoleiddio yn y dyfodol.\nDylid anfon yr holl sylwadau at izaak.fryerkanssen@food.gov.uk\nGofynnir yn garedig am ymatebion erbyn 13 Mawrth 2020 neu'n gynharach os yw’n bosibl.\nCwmpas yr arolwg arfaethedig\nCesglir samplau o ystod eang o siopau manwerthu gan gynnwys archfarchnadoedd mawr a llai a manwerthwyr annibynnol yn y DU. Dylai'r cynnyrch sy’n cael ei samplu gynnwys:\nCreision, byrbrydau, cracyrs a chynhyrchion tatws eraill o does tatws;\nGrawnfwydydd brecwast (ac eithrio uwd);\nCynhyrchion bach o’r becws, e.e. croissants, toesenni, crempogau, churros, craceri, bisgedi, ac ati (yn y categori hwn, mae cracer yn cyfeirio at fisged sych – cynnyrch â blawd grawnfwyd ynddo sydd wedi'i bobi);\nCoffi, coffi rhost; coffi toddadwy sydyn;\nAmnewidion coffi heb eu seilio ar sicori na grawnfwydydd;\nGrawnfwyd wedi'i brosesu ar gyfer babanod a phlant ifanc;\nCynhyrchion eraill, e.e. cnau wedi'u rhostio, hadau olew wedi'u rhostio, ffrwythau sych, ffa coco wedi'u rhostio a chynhyrchion sy'n deillio ohonynt, olewydd mewn dŵr hallt, melysion (e.e. cyffug, caramel, nyget [nougat]), creision llysiau/sglodion Ffrengig/sglodion, byrbrydau ar gyfer babanod a phlant ifanc\nO'i gymharu ag arolwg blaenorol yr ASB o Acrylamid a Ffwranau ym Mwydydd Manwerthu'r DU, bwriedir i'r arolwg arfaethedig gael ei dargedu'n fwy i sicrhau bod set ddata'r DU yn gyfredol a bod digon o ddata i lywio unrhyw fesurau rheoleiddio yn y dyfodol.\nRhaid i'r fanyleb gynnwys\nBydd angen casglu a dadansoddi oddeutu 130 o samplau o gynhyrchion manwerthu'r DU ar gyfer acrylamid a 60 ar gyfer ffwranau, yn ôl cynllun samplu a ddarparwyd gan yr ASB. Bydd y dadansoddiad ar gyfer ffwranau yn cynnwys ffwran 2-methyl, ffwran 3-methyl ac, os yw galluoedd dadansoddol yn caniatáu, 2,5-dimethylffwran, 2-ethylffwran a 2-pentylffwran;\nWrth baratoi a dadansoddi samplau, rhaid dilyn gweithdrefnau yn unol â chyfarwyddebau'r Undeb Ewropeaidd (UE) neu gyfwerth yn y DU;\nBydd manylion llawn pob sampl yn cael eu cofnodi mewn cronfa ddata ac yn cael eu hadrodd yn flynyddol i'r ASB ynghyd â methodolegau, canlyniadau a dehongliad llawn gan gynnwys tueddiadau ar ffurf adroddiadau blynyddol ac adroddiad terfynol ar ddiwedd cyfnod yr arolwg;\nDarperir canlyniadau dros dro i'r ASB pan fyddant ar gael er mwyn gallu hysbysu perchnogion brand am unrhyw gynhyrchion sydd â lefelau uwch na’r lefelau meincnod;


Posted By: diane 101 Views\nMae pob math o baratoadau cyffrous “ar y gweill” ar gyfer dathlu Diwrnod Siwmper Nadolig Achub y Plant eleni ar ddydd Gwener, 16 Rhagfyr.\nAc am y tro cyntaf yn hanes yr elusen mae siwmper Nadolig arbennig wedi ei gweu ar gyfer ceffyl!\nMewn cydweithrediad gyda rhaglen Bore Cothi BBC Radio Cymru, gosodwyd her i’r cyhoedd fynd ati i weu sgwariau ar thema Nadoligaidd i greu siwmper ar gyfer Caio, ceffyl y gantores, y gyflwynwraig a’r actores Shân Cothi.\nBu’r ymateb yn wych a derbyniwyd cannoedd o sgwariau o bob lliw a llun.\nNod Diwrnod Siwmper Nadolig Achub y Plant yw codi arian ar gyfer cefnogi gwaith yr elusen yn rhyngwladol a hefyd yma yng Nghymru.\nGofynnir i bawb wisgo siwmper ddwl a chyfrannu £2 tuag at waith yr elusen (£1 os mewn ysgol) gyda’r holl arian a gesglir yn mynd tuag at helpu plant mwyaf bregus y byd; boed hynny’r rhai sy’n byw mewn gwersylloedd i ffoaduriaid neu ardaloedd rhyfelgar, yn dioddef o newyn neu drychineb naturiol, neu’n profi effeithiau tlodi yma yng Nghymru.\nCyflwynwyd y siwmper i Shân ar raglen Bore Cothi ac roedd ei hymateb yn heintus: “Doedd gen i ddim syniad beth i’w ddisgwyl wrth agor y parsel ac yna fe weles i’r ffrwydrad o liw a sgwariau gyda llunie o goed Nadolig a dynion eira ac addurniadau Nadolig arnyn nhw.\n“Roedd y cyfan wedi ei roi at ei gilydd mor gywrain gydag enw Caio hefyd wedi ei wau arni a hyd yn oed breichiau i fynd o amgylch ei goesau!\n“Mae Caio a finne yn dwli arni!” meddai Shân a sefydlodd ei elusen ei hunan ‘Amser Justin Time’ yn 2008 i godi ymwybyddiaeth o Gancr y Pancreas er cof am ei gŵr.\n“Rwy’n gwybod fy hunan pa mor hael y gall pobl fod wrth gefnogi elusennau ac mae’n amlwg fod y syniad yma wedi cydio yn nychymyg y gwrandawyr,” ychwanegodd.\nEwch i http://christmasjumperday.org am fwy o wybodaeth gyda phecynnau codi arian yn y Gymraeg ar gael.\nI weld fideo a lluniau o Caio yn gwisgo ei siwmper ewch i dudalennau Facebook Achub y Plant-Cymru a BBC Radio Cymru a chyfrifon Twitter @savechildrencym ac @bbcradiocymru.


Abercaseg – Hanes Dyffryn Ogwen\nOn Medi 24, 2016 By johnllywelynYn Adeiladau hanesyddol\nAr y pedwerydd o Orffennaf 1284 ymwelodd Edward 1af, brenin Lloegr, ag Abercaseg. Yr oedd ar wibdaith drwy Wynedd yn dilyn ei goncwest o Gymru yn 1283. Ar y cyntaf o’r mis ymwelodd â chastell Dolwyddelan, Gumbadolph (Dolbadarn?) ar yr ail cyn mynd ymlaen i Abercaseg, a gorffen ei daith yng Nghaernarfon ar y pumed. Mae’n bur debyg ei fod ef a’i osgordd wedi gwersylla’r nos ar y ddôl ar lan Afon Caseg ar lawr y dyffryn. Diben ei ymweliad ag Abercaseg oedd archwilio adeilad ei wrthwynebydd, Llywelyn ap Gruffudd, sef y tŵr arsyllu a safai ar y lan gyferbyn ar gopa’r graig yn Nhyn Tŵr.\nMae’n ddiddorol nodi mai i Abercaseg yr aeth Edward ac fel ’le towre de Abercassek’ y cyfeirir at y tŵr mewn dogfen gyfreithiol yn 1485. Pam nodi pwysigrwydd Abercaseg yn hytrach na Thyn Tŵr felly? Gadewch i ni hedfan dros y canrifoedd ac ymweld â thyddyn Abercaseg yn 1768, dyddiad yr Arolwg cyntaf a wnaethpwyd gan Richard Pennant o’i eiddo yn Stad y Penrhyn.\nCynllun Tyddyn Abercaseg yn 1768. Archif Penrhyn Ychwanegol 2944, drwy ganiatâd Archifau a Chasgliadau Arbennig Prifysgol Bangor\nBryd hynny yr oedd Abercaseg yn dyddyn 13 acer yn nhenantiaeth Thomos Williams, ac wedi’i rannu yn 13 uned, oll oddeutu un acer neu lai eu maint ac eithrio cae y Wern Uchaf Bella a oedd ychydig dros bedair acer. Mae mapiau George Leigh, y tirfesurydd o Norwich a gyfrannodd yn helaeth at yr Arolwg, yn cyflwyno darlun arbennig o leoliad Abercaseg mewn perthynas â’r sefydliadau eraill a oedd yn rhannu glan Afon Caseg.\nCofrestr caeau Abercaseg yn 1768. Archif Penrhyn Ychwanegol 2944, drwy ganiatâd Archifau a Chasgliadau Arbennig Prifysgol Bangor\nMae’n ddiddorol sylwi ar enwau a maint nifer o’r unedau a berthynai i’r sefydliadau hyn. Yr oedd gan Abercaseg ddwy berllan ac un gardd, ac yn Nhyddyn Caseg y drws nesaf, tyddyn 7 acer gyda phont yn croesi’r afon, yr oedd yno Gae Ceirch, Gardd y Wal a’r Arddlas, oll yn unedau llai nag un acer. Wedi’u cysylltu’n ddaearyddol, ond yn perthyn i fferm Gerlan, yr oedd dwy uned eithriadol fychan Gerddi’r Gerlan. Ar y lan gyferbyn yr oedd tir fferm Tyn Tŵr, fferm sylweddol ei maint yn cynnwys ffriddoedd agored Braichmelyn a Rhydd Wreiddiog. Ger y tŷ yr oedd y Berllan yn arwain at Gae Cefn y Berllan a dwy uned fychan Llain y Tŵr a Gerddi’r Cae Beudy Newydd, a gerllaw yr oedd dau gae Lleiniau Gwynion Uchaf. Ar aber Afonydd Ogwen a Chaseg lleolwyd Lleiniau Gwynion Isaf a Llwyn yr Hudd Du, un yn bedair a’r llall yn dair acer eu maint. Mae enwau caeau sy’n cynnwys lleiniau, perllannau a gerddi yn brin yn archif caeau Arolwg 1768. Sut felly y gellir dehongli’r defnydd o’r enwau hyn yn y fan hon? Tybed a oes yma adlais uniongyrchol o gyfnod cynharach yn hanes yr ardal benodol hon. Mae enwau’r unedau, maint bychan y berllan a’r ardd, maint mwy y lleiniau, a’u perthynas agos â lleoliad y tŵr arsyllu yn awgrymu fod yma sefydliad a berthynai i deyrnas Tywysogion Gwynedd yn y ddeuddegfed a’r drydedd ganrif ar ddeg.\nAwgrym yn unig yw hwn sy’n haeddu mwy o ymchwil, ond os cywir y dadansoddiad yna mae’n egluro pam y bu i’r Brenin Edward wersylla yn yr uned economaidd a gynhaliai safle amddiffynnol Tyn Tŵr. Tybed a fyddai Thomos Williams, bum canrif yn ddiweddarach, yn ymwybodol o dras tywysogaidd ei dyddyn.\nMap Johnson o Abercaseg yn 1855. Drwy ganiatâd Archifau a Chasgliadau Prifysgol Bangor, Papurau a Mapiau Penrhyn PFA/6/173\nUn sylw ar “Abercaseg”\nDiddorol dros ben. I ychwanegu at y ddamcaniaeth, gellir ystyried enw’r fferm Ciltrefnus, ond yn wreiddiol Ciltreflys ( Cymharer Capel Treflys ). Mae’n wybyddus mai ‘treflys’ yw’r fferm sy’n gwasanaethu’r llys, yn ei gynnal. Mae Ciltreflys yn llawer rhy bell o lys Aber, ac mae tir llawer mwy ffrwythlon yn y fan honnoi gynal y llys. Fodd bynnag, gallai gynnal llys bychan/ eilaidd o gwmpas Tyn Twr. Mae Melville Richard, ar sail tystiolaeth o un enw, yn awgrymu’n betrus fod gan deuu Ednyfed Fychan eiddo/ plasdy yn ardal Tyn Twr, sydd bellach dan domen y chwarel. Os gwir, gallai hynny, hefyd, fod yn olion o sefydliad o oes y tywysogion yn yr ardal\nRhagfyr 16, 2016 am 8:58 pm\t Ateb


Stopio, gwirio, gofyn: negeseuon e-bost twyllodrus Trwyddedu Teledu – MyUni Student Newsletter\nMae negeseuon e-bost go iawn gan Trwyddedu Teledu yn dod gan donotreply@tvlicensing.co.uk neu donotreply@spp.tvlicensing.co.uk.\n2. Rhan o’ch cod post\nOs ydych chi wedi rhoi manylion eich cod post i Trwyddedu Teledu, bydd eu negeseuon e-bost yn cynnwys rhan o’ch cod post a/neu’r enw sydd ar y drwydded.\n3. Chwilio am eich enw\nOs ydych chi wedi rhoi eich enw i Trwyddedu Teledu, byddan nhw wastad yn eich galw chi wrth eich cyfenw a’ch teitl. Ni fydd yr wybodaeth honno gan dwyllwyr fel arfer. Felly, cadwch lygad am negeseuon e-bost sy’n cyfeirio atoch fel “Annwyl Gleient” neu “Annwyl Gwsmer” – neu ddim ond yn defnyddio eich cyfeiriad e-bost (neu ran ohono).\n4. Sillafu a gramadeg\nEdrychwch am bethau fel cysylltnodau ac atalnodau mewn mannau rhyfedd. Byddwch yn amheus os oes camgymeriadau yn yr e-bost gyda phriflythrennau neu gamgymeriadau gramadegol eraill, fel atalnodau llawn ar goll – gallai hyn fod yn dwyll.\n5. Gwirio’r dolenni\nByddwch yn wyliadwrus o negeseuon e-bost sy’n addo arian/ad-daliadau, e.e., brawddegau fel “cliciwch isod i gael eich ad-daliad”, yna cais am fanylion cerdyn credyd neu fanylion banc (ni fyddai Trwyddedu Teledu yn prosesu ad-daliad fel hyn). Gwiriwch y dolenni sydd mewn e-bost cyn clicio neu dapio arnyn nhw.


Sut fath o weithiwr ydych chi?: cymorth ariannol yn ystod yr achos o goronafeirws - Y Gwasanaeth Cynghori Ariannol\nMae'r erthygl hon yn ymddangos mewn: Help gyda’ch budd-daliadau | Hunangyflogaeth\nMae’r help sydd ar gael i chi yn ystod yr achos o goronafeirws yn dibynnu ar eich statws cyflogaeth. Dysgwch sut i ddarganfod beth yw eich statws cyflogaeth a pha help sydd ar gael i chi os ydych ar gontract sero awr neu’n gweithio yn yr economi gig os ydych yn sâl, yn methu â gweithio neu’n hunan-ynysu oherwydd coronafirws.\nMae’r help rydych yn gymwys i’w gael yn dibynnu ar eich statws cyflogaeth. Mae yna dri math:\nFel rheol gyflym, pan fyddwch yn cael eich talu os yw’r dreth eisoes wedi’i dynnu (trwy TWE) yna rydych chi’n weithiwr cyflogedig neu’n weithiwr. Ac os ydych yn gofalu am eich treth eich hun ac yn cyflwyno ffurflen dreth bob blwyddyn yna rydych yn hunangyflogedig.\nDarganfyddwch fwy am sut i ddarganfod eich statws cyflogaeth.\nOs ydych yn weithiwr cyflogedig neu nweithiwr\nEfallai eich bod yn gymwys am:\n80% o’ch cyflog hyd at £2,500 y mis (a adnabyddir fel cael eich rhoi ar ffyrlo) drwy’r cynllun cadw swyddi os na allwch weithio oherwydd coronafeirws.\nTâl Salwch Statudol neu Lwfans Cyflogaeth a Chymorth os na allwch weithio oherwydd eich bod i ffwrdd yn sâl.\nCredyd Cynhwysol i ddisodli peth o’ch incwm coll a helpu gyda rhent a biliau eraill.\nTaliad Cymorth Profi ac Olrhain o £500\nDarganfyddwch fwy am y cynllun cadw swyddi a’r hyn y mae gennych hawl iddo os ydych yn weithiwr cyflogedig.\ngrant (nad oes yn rhaid i chi ei dalu’n ôl) o 80% o’ch elw hyd at £2,500 y mis, trwy’r Cynllun Cymhorthdal Incwm Hunangyflogaeth.\nLwfans Cyflogaeth a Chymorth os na allwch weithio oherwydd eich bod i ffwrdd yn sâl (neu Gredyd Cynhwysol os nad ydych yn gymwys).\nOs ydych yn rhedeg eich busnes eich hun, mae yna ystod o fenthyciadau a grantiau gan y llywodraeth a darparwyr gwasanaethau ariannol.\nDarganfyddwch fwy am y cynllun cymorth incwm, grantiau a benthyciadau i berchnogion busnes a pha fudd-daliadau y gallech wneud cais amdanynt os ydych yn hunangyflogedig.\nOs ydych ar gontract oriau sero - Os ydych yn cael eich rhoi ar ‘furlough’ ac mae’ch cyflog misol yn amrywio, mae’r 80% yn cael ei gyfrifo gan ddefnyddio’r uchaf o’r:\nswm a enillwyd gennych yn yr un mis y llynedd\ncyfartaledd o’ch enillion misol o’r flwyddyn ddiwethaf\nOs oes gennych fwy nag un cyflogwr - Ni ellir gofyn i chi wneud unrhyw waith i’r cwmni a wnaeth eich rhoi ar ‘furlough’. Ond gallwch gael eich rhoi ar ‘furlough’gan un cyflogwr a pharhau i weithio i gyflogwr arall. Os bydd mwy nag un cyflogwr yn eich rhoi ar ‘furlough’, bydd pob un yn talu 80% o’ch cyflog i chi ac mae’r cap misol o £2,500 yn berthnasol i bob swydd.\nOs ydych yn weithiwr asiantaeth - Os ydych yn gweithio i asiantaeth (neu gwmni ymbarél), efallai mai’ch asiantaeth yw’ch cyflogwr a gall eich rhoi ar ‘furlough’, nid y cleient. Os yw’ch asiantaeth yn eich rhoi ar ‘furlough’, ni allwch wneud unrhyw waith i’r asiantaeth honno, hyd yn oed os yw ar gyfer cleient hollol wahanol.\nOs ydych eisoes yn hawlio Credyd Cynhwysol - Os ydych yn ennill llai oherwydd eich bod ar ‘furlough’ neu fod eich incwm o hunangyflogaeth wedi gostwng, fe allai’ch taliad Credyd Cynhwysol godi.\nOs ydych yn hunangyflogedig - Diddymwyd y ‘llawr isafswm incwm’ ar gyfer Credyd Cynhwysol dros dro. (Roedd hyn yn tybio eich bod wedi ennill swm penodol, hyd yn oed os na wnaethoch hynny.) Mae swm y Credyd Cynhwysol y mae gennych hawl iddo nawr yn seiliedig ar eich enillion gwirioneddol.\nDarganfyddwch a ydych wedi’ch nodi fel gweithiwr cyflogedig, gweithiwr neu’n hunangyflogedig i weithio allan pa help y gallech fod yn gymwys i’w gael. Gweler gwefan Cyngor ar Bopeth os nad ydych yn siwr o’ch statws cyflogaeth.\nDarganfyddwch pa fudd-daliadau y gallech fod yn gymwys amdanynt a faint y gallech ei gael trwy ddefnyddio cyfrifiannell budd-daliadau Policy in Practiceopens in new window.\nMae ystod o gymorth ar gael i’ch helpu gyda chostau tai, biliau, benthyciadau a chardiau credyd.\nDarganfyddwch beth sydd ar gael i’ch helpu gyda chostau tai.\nDysgwch pa gymorth sydd i’ch helpu gyda biliau’r cartref.


Hafan > Newyddion > Diwylliant a chwaraeon > 2012 > Penodi Is-lywydd Newydd Llyfrgell Genedlaethol Cymru Newyddion\nMae’r Athro Aled Jones wedi cael ei benodi yn Is-lywydd newydd Llyfrgell Genedlaethol Cymru.\nBydd cyfnod yr Athro Jones yn y swydd yn dechrau ar 1 Mai 2012 a bydd yn para am bedair blynedd.\nFel yr Is-lywydd bydd yr Athro Jones yn hyrwyddo’r Llyfrgell a’i gwaith, a hynny yng Nghymru a thu hwnt. Bydd hefyd yn cynrychioli’r Llyfrgell wrth drafod â Llywodraeth Cymru a Chynulliad Cenedlaethol Cymru.\nEfallai bydd yr Athro Jones hefyd yn ymgymryd â swyddogaethau Llywydd y Llyfrgell os bydd angen.\nYr Athro Jones yw Dirprwy Is-Ganghellor Hŷn Prifysgol Aberystwyth ac mae’n arbenigo yn hanes y Gymru fodern. Mae wedi gweithio’n helaeth ym maes y casgliadau yn y Llyfrgell Genedlaethol er 1976, ac ymunodd â Bwrdd yr Ymddiriedolwyr yn 2009. Nid yw’n dal unrhyw benodiadau cyhoeddus Gweinidogol arall.\nDywedodd yr Athro Jones,\n“Mae cael fy mhenodi i swydd Is-lywydd y Llyfrgell Genedlaethol yn bleser, yn anrhydedd ac yn gyfrifoldeb mawr. Fel defnyddiwr brwd y gwasanaethau gwych mae’r Llyfrgell yn eu darparu, dros gyfnod o ddeng mlynedd ar hugain, rwy’n ymwybodol o bwysigrwydd y sefydliad hwn i ddiwylliant Cymru a’r bywyd Cymreig yn gyffredinol. Ar yr un pryd, rwy’n ystyried y Llyfrgell fel ffenestr sy’n ein galluogi ni i gael cipolwg ar amrywiaeth ehangach o wybodaeth o ledled y byd, ac i ymddiddori yn yr wybodaeth honno. Edrychaf ymlaen gyda’r brwdfrydedd mwyaf at y gwaith o gefnogi cenhadaeth y Llyfrgell, ac i weithio’n agos gyda staff a defnyddwyr y Llyfrgell, Bwrdd yr Ymddiriedolwyr a Syr Deian Hopkin, y Llywydd newydd,.”\nDywedodd Syr Deian Hopkin, Llywydd y Llyfrgell,\n“Rwyf wrth fy modd bod yr Athro Aled Jones wedi cael ei benodi yn Is-lywydd. Mae’n hanesydd uchel ei barch sydd â phrofiad cyfoethog o reoli mewn prifysgol ac mae’n hynod o ymroddedig i’r Llyfrgell. Edrychaf ymlaen at weithio’n agos gydag ef ac aelodau eraill o’r Bwrdd i gefnogi’r Llyfrgellydd a’r staff i wireddu uchelgeisiau’r Llyfrgell.”\nMae penodiad yr Athro Aled Jones yn dilyn cyfnod Mr Arwel Ellis Owen fel Is-lywydd, a ddaeth i ben ar 30 Tachwedd 2011.


Mae’r cwrs hwn yn rhagarweiniad rhagorol i Beirianneg ar lefel technegydd ac mae’n cynnwys y wybodaeth a’r sgiliau sylfaenol sydd eu hangen i symud ymlaen i astudio Peirianneg ymhellach. Mae pwyslais yr unedau ar yr agwedd fecanyddol ac mae’r rhaglen yn cyflenwi dysgwyr sydd eisoes yn gweithio yn sector Peirianneg Mecaneg\nY cyfuniad o unedau sydd ei angen ar gyfer y cymhwyster hwn ydy: Egwyddorion Mecanyddol, Mathemateg, Iechyd a Diogelwch, Lluniadu Peirianyddol, Rhaglennu CNC (Rheolaeth Rhifiadol drwy Gyfrifiadur) a CAD (Cynllunio gyda Chymorth Cyfrifiadur)\nRhaid i chi ddangos tystiolaeth eich bod wedi cyflawni o leiaf pump TGAU gradd A* - C a rhaid i hynny gynnwys Saesneg, Mathemateg a Gwyddoniaeth. Neu, ystyrir cymwysterau lefel 2 priodol eraill; ar yr amod bod yr unedau a gyflawnwyd yn eich paratoi’n addas ar gyfer y rhaglen lefel 3 hon. Y ffordd orau i wneud hyn ydy darparu copi o’ch tystysgrif sy’n dangos yr unedau achrededig ar gyfer tiwtor eich cwrs.\nAsesir drwy ddefnyddio cymysgedd o aseiniadau ymarferol, aseiniadau ysgrifenedig a phrofion yn y dosbarth. Caiff yr holl unedau eu hasesu a’u graddio a dyfernir gradd gyffredinol am y cymhwyster.\nRegistration Fee - £159.00 Tuition Fee - £693.00\nAr ôl cwblhau’r cwrs hwn yn llwyddiannus mae cyn-fyfyrwyr wedi symud ymlaen i yrfaoedd mewn nifer o ddisgyblaethau peirianyddol. Mae llawer o ddysgwyr wedi symud ymlaen i gwrs Diploma Lefel 3 BTEC mewn Peirianneg Gweithgynhyrchu. Mae llwybr clir i statws corfforedig a siartredig. Mae gan gyflogwyr a sefydliadau addysg uwch feddwl uchel o Ddiplomas BTEC.


7 Cam at Gyfathrebu Gwell yn Eich Priodas - Gwella Cyfathrebu Mewn Priodas\nCyngor Ariannol Ar Gyfer Cyplau PriodSyniadau A Chynghorau RhamantaiddPerthynasProses YsgariadParatoi Ar Gyfer PriodasPriodas Yr Un RhywPriodas Cyfraith GwladCyngor Priodas A Bywyd TeuluolTherapi PriodasNewyddion Torri\nPrif / Gwella Cyfathrebu Mewn Priodas / 7 Cam at Gyfathrebu Gwell yn Eich Priodas\n7 Cam at Gyfathrebu Gwell yn Eich Priodas\nAseswch eich cyfathrebiad mewn priodas am wythnos\nDadansoddwch eich dewis o eiriau Mae geiriau o bwys\nYmddiheurwch (os oes angen) ac aralleirio\nCymerwch nodiadau, rhannwch gyda'ch partner, gofynnwch am adborth\nYmarfer, ymarfer, ymarfer cyfathrebu yn eich priodas\nTro eich partner yw hi\nYchwanegwch ysgewyll positif i'ch cyfathrebiad\nNid oes dim yn newid os na fydd unrhyw beth yn newid! Dyma un o fy hoff ddyfyniadau ac un rydw i'n tynnu sylw ato gyda fy holl gleientiaid yn fy sesiwn gyntaf.\nYn ddwfn i lawr, rydyn ni i gyd yn gobeithio y gallwn ni drosglwyddo ein heriau i rywun arall a'u cael i berfformio hud. Ond y gwir yw ein bod ni'n wirioneddol gyfrifol am y rhan fwyaf o bethau sy'n digwydd yn ein beunyddiol a gallwn wneud gwahaniaeth mawr trwy newid rhywbeth rydyn ni'n ei wneud, neu sut rydyn ni'n meddwl, neu sut rydyn ni'n dehongli pethau.\nWrth gwrs, rwy’n argymell therapydd cyplau medrus yn fawr i gynorthwyo gyda’r siwrnai, ond os nad ydych yn barod am hynny, mae’r arbrawf hwn yn newid cyflymder da.\n1. Aseswch eich cyfathrebiad mewn priodas am wythnos\nCyn i ni wneud unrhyw gynlluniau mawr eraill ar gyfer yr hyn rydyn ni'n mynd i'w newid, cymerwch wythnos i arsylwi'ch hun yn eich rhyngweithio â'ch partner. Byddwn yn ceisio cael y profiad hwnnw y tu allan i'r corff i ddeall sut rydyn ni'n dod ar draws eraill.\nGall cyfnodolyn fod yn ddefnyddiol i gadw golwg ar eich atebion i'r cwestiynau canlynol:\nA ydych chi'n gallu gwrando ar eich priod yn ofalus, gyda gonestrwydd, amynedd ac empathi?\nNesaf, rhowch sylw i'r hyn rydych chi'n ei ddweud wrth eich priod a sut rydych chi'n ei ddweud.\nGofynnwch i'ch hun: a yw hynny'n mynd i wneud iddo ef neu hi deimlo'n well neu'n waeth?\nA yw ef neu hi'n mynd i hoffi fy sylwadau neu fy nhôn?\nSut hoffech chi fod ar ddiwedd derbyn eich neges eich hun? Ceisiwch ailchwarae eich sylwadau a'ch tôn eich hun i chi'ch hun. Gallwch chi hefyd recordio'ch hun (mae hynny'n offeryn brawychus a phwerus).\nA yw'r math hwn o gyfathrebu yn debycach i eithriad achlysurol neu a yw'n debycach i reol yn eich dynameg.\n2. Dadansoddwch eich dewis o eiriau. Mae geiriau o bwys\nMae geiriau o bwys! Maen nhw o bwys i chi (fel arall ni fyddech chi'n eu dweud) ac maen nhw o bwys i'ch priod. Arafwch a meddyliwch ychydig cyn i chi siarad. Gwnewch hunan-wiriad gonest.\nA ydych chi'n dweud y pethau hyn i helpu'ch partner neu ddim ond i wneud i'ch hun deimlo'n well, i leddfu'ch rhwystredigaeth neu'ch pryder eich hun am yr hyn y mae hi neu ef yn ei ddweud? Yn olaf, a fyddech chi'n siarad â chydweithiwr neu'ch pennaeth fel 'na?\nDefnyddiwch y MEDDWL acronym i gadw'ch hun yn canolbwyntio.\nA yw'n Wir?\nA yw'n ddefnyddiol?\nA yw'n Bwysig?\nA yw'n Angenrheidiol?\nYdy hi'n Garedig?\nRydym yn aml dan bwysau gan ein rhwystredigaethau, ein pryderon, ein cythruddiadau cynnil, a'n drwgdeimlad ac rydym yn teimlo gorfodaeth i blurt rhywbeth coeglyd, beirniadol neu gyhuddiadol i wneud i'n hunain deimlo'n well yng ngwres y foment, ond mewn gwirionedd, mae'n erydu ein perthynas.\nMae cyfathrebu priodas bendant yn cynnwys strategaeth a chynllunio meddylgar!\n3. Ymddiheuro (os oes angen) ac aralleirio\nNi fyddwch yn gallu newid eich steil cyfathrebu ar unwaith, felly peidiwch â rhoi llawer o bwysau arnoch chi'ch hun. Ond ymddiried ynof, bydd eich ymwybyddiaeth gynyddol yn eich arafu ac yn gwneud ichi stopio a meddwl.\nAr y dechrau, byddwch chi'n dechrau cwestiynu'ch hun: “a ddylwn i fod wedi dweud hynny?” neu “a oedd yn rhy llym neu'n rhy gymedrig?” Yn gyffredinol, bydd yn digwydd ar ôl y ffaith, ond mae hynny'n iawn.\nArafu, ailbrosesu'r llinyn hwnnw o negeseuon, ymddiheuro os oes angen, ac aralleirio. Er enghraifft, gallwch chi ddweud: “Mae'n ddrwg gen i, rydw i ychydig yn llawn tyndra, yn rhwystredig, wedi blino. Ni ddaeth hynny allan yn iawn. Gadewch imi roi cynnig arall arni. ”\nEfallai y cewch y neges gywir gan eich partner neu beidio, ond mae hynny'n iawn, cadwch ati. Mae'n rhaid i chi gyfathrebu yn y ffordd iawn, yn ddifater am ateb eich partner. Dyna sut rydych chi'n dod allan o'r cylch dieflig cas.\n4. Cymerwch nodiadau, rhannwch gyda'ch partner, gofynnwch am adborth\nRoedd y tri cham cyntaf yn ymwneud yn wirioneddol ag arsylwi'ch hun a chynyddu'r ymwybyddiaeth honno. Y cam nesaf hwn yw mynd ag ef i lefel ddyfnach, ac ymgysylltu â'ch partner yn y broses.\nPan fydd popeth yn ddigynnwrf ac nad oes unrhyw fater i'w ddadlau, gofynnwch i'ch priod eistedd i lawr gyda chi, fel y gallwch chi rannu'ch nodiadau am eich steil cyfathrebu eich hun.\nGofynnwch am ei adborth ef neu hi a gofynnwch am ychydig o amynedd wrth i chi geisio ei newid. Gofynnwch beth fyddai’r ffordd orau i roi “beirniadaeth adeiladol”. Ni all pethau fod yn bositif drwy’r amser, felly os oes gennych chi rywbeth nad yw’n cytuno, sut fyddai ef neu hi yn awgrymu y dylech chi fynd ati?\nCadwch y sgwrs hon i'r pwynt. Pan fydd eich priod yn rhoi adborth ichi, peidiwch â bod yn amddiffynnol! Rydych chi newydd ofyn iddo ef neu hi am adborth am yr hyn y gallwch chi ei newid.\nBydd hyn ychydig yn anodd ac yn heriol ar brydiau. Yn ddwfn, pan ofynnwn am adborth, dim ond sylwadau cadarnhaol yr ydym am eu clywed. Nid yw ein egos yn hoffi unrhyw beth llai. Ond mae'r llong honno wedi hwylio.\nOs ydych chi'n darllen y llyfr hwn ac yn poeni am wneud i'r berthynas hon weithio, mae'n rhaid i'ch ego galedu!\nPeidiwch â disgwyl iddo ef neu hi ddweud, “o, fêl rydych chi'n berffaith.” Yn fwyaf tebygol, nid ydych yn mynd i hoffi'r hyn sydd ganddo ef neu hi i'w ddweud.\nGwrando a chymryd nodiadau beth bynnag. Os yw’n ormod, dim ond dweud, “Diolch yn fawr, mae’n llawer i’w gymryd i mewn, gadewch i ni stopio yma. Gadewch imi brosesu'r holl wybodaeth hon yn fy meddwl yn gyntaf. Dydw i ddim eisiau bod yn amddiffynnol a dechrau ymosod arnoch chi. ”\n5. Ymarfer, ymarfer, ymarfer cyfathrebu yn eich priodas\nMae hon yn wirioneddol yn dasg ddyddiol.\nByddwch yn ymwybodol o bob rhyngweithio, ond yn enwedig y rhai sy'n achosi i'ch corff dynhau.\nGwiriwch lefel eich tensiwn, cyn pob sgwrs, ac yn enwedig y rhai rydych chi'n eu hadnabod sydd wedi'u sbarduno yn y gorffennol. Efallai y bydd ofn llanast y sgwrs yn eich gwthio i osgoi.\nPeidiwch ag osgoi'r sgyrsiau hynny, meddyliwch amdanynt fel cyfleoedd i ymarfer eich crefft newydd o gyfathrebwr gofalgar a phendant! A chofiwch, efallai na fyddwch chi'n gallu newid eich steil yn llwyr, ond os gallwch chi ei newid tua 30% o'r amser, bydd yn gwneud gwahaniaeth enfawr.\n6. Tro eich partner yw hi\nMae angen i bobl weld newid yn eu partner yn gyntaf cyn iddynt fentro llawer ohonynt eu hunain. Rydyn ni i gyd yn ceisio amddiffyn ein hunain rhag cael ein brifo eto; mae'n hollol normal.\nGobeithio, erbyn hyn, bod eich newidiadau a'ch parodrwydd i wella wedi creu rhywfaint o ewyllys da, i'r pwynt y gall eich partner weld y budd o siomi ei warchod, cymryd rhai risgiau, a gwneud newidiadau hefyd. Yn y swydd hon, byddwn yn edrych ar rai camau gweithredu gwirioneddol i wneud gwahaniaeth a gosod y llwyfan ar gyfer rhai gwelliannau sylfaenol yn eich perthynas.\nOs yw'r ddau ohonoch yn euog o fod ag arddulliau cyfathrebu afiach, dylai'r ddau ohonoch fod yn mynd trwy'r ymarfer hwn.\ngwella o gamdriniaeth emosiynol mewn priodas\nByddwch yn amyneddgar â'ch gilydd! Defnyddiwch amser allan nid fel dull o osgoi, ond fel cyfle i ail-grwpio, cael rheolaeth ar eich emosiynau, ac aralleirio'ch meddyliau. Peidiwch â cherdded i ffwrdd o'r sgwrs yn unig, dywedwch wrth eich priod eich bod yn rhoi eich hun allan o amser er mwyn cyfathrebu'n gywir heb ei frifo na'i droseddu.\nAc yn bwysicaf oll, peidiwch â disgwyl yr ateb rydych chi ei eisiau ar unwaith. Gadewch i'ch partner amsugno'r wybodaeth a rhoi rhywfaint o le iddo ef neu hi ddod allan o'r modd amddiffynnol arferol y maen nhw wedi arfer ag ef. Ni allaf ddweud wrthych sawl gwaith, yng nghanol trafodaeth wresog, y byddai fy ngŵr yn rhoi’r hyn yr wyf yn ei ystyried yn anghywir.\nGadewch inni edrych ar rai camau gweithredu gwirioneddol i wneud gwahaniaeth a gosod y llwyfan ar gyfer rhai gwelliannau sylfaenol yn eich perthynas. ateb. Yn hytrach na dilyn yr ateb cywir, byddwn yn penderfynu gadael i fynd a gohirio'r sgwrs.\nByddai'n aml yn fy synnu drannoeth gyda'r ateb cywir. Ond roedd yn rhaid i mi roi lle iddo. Ac mae'r un peth wedi digwydd i mi.\n7. Ychwanegwch ysgewyll positif i'ch cyfathrebiad\nRwy'n gwybod ei fod yn swnio'n gawslyd, ond ymddiried ynof ar yr un hon. Meddyliwch am ganmoliaeth onest i'ch partner o leiaf unwaith y dydd. Gallai fod mor hawdd â “Rwy'n hoffi'r crys hwn arnoch chi”, “Rydych chi'n dad mor wych ac rydw i wrth fy modd pan fyddwch chi'n chwarae gyda'r plant”, “Rwy'n gwerthfawrogi'ch barn, er efallai nad ydw i'n ymddangos fy mod i'n ei gwerthfawrogi. yn y foment. ”\nHefyd, mae mynd yn ôl at y pethau sylfaenol rydych chi'n eu dysgu i'ch plant, fel dweud “os gwelwch yn dda, diolch, dwi'n dy garu di” yn ffyrdd bach gwych o newid ansawdd y ddeinameg.\nOs ydych chi'n dueddol o leihau effaith bwerus sylwadau mor fach (mae unigolion sy'n osgoi'r diswyddiad fel arfer yn gwneud hynny), meddyliwch am yr ychydig eiliadau olaf pan ddywedodd unrhyw un y pethau hyn wrthych chi; pan ddaliodd rhywun y drws; pan ddywedodd rhywun “Diolch. Rwy'n eich gwerthfawrogi. Rydych chi'n edrych yn wych yn y ffrog honno heddiw. Rwy'n hoffi'ch syniad. '\nAm ryw reswm pan mae pobl o'r tu allan yn dweud y pethau hyn wrthym, rydyn ni'n teimlo'n gynnes ac yn niwlog y tu mewn ac mae ein hwyliau'n gwella. Ond pan fydd ein priod yn ei wneud, mae'n aml yn cael ei gymryd yn ganiataol. Ar ben hynny, rydym yn lleihau ei effeithiau i'r eithaf ac nid ydym yn ei ddweud yn ôl i'n priod.\nEwch i'r arfer o ddweud y pethau bach hynny eto, yn union fel petaech chi'n dyddio a byddwch yn gwerthfawrogi'ch gilydd yn unig. Wrth gwrs, byddwch yn wirioneddol, peidiwch â'i ffugio! Rwy'n hollol siŵr, os ydych chi'n talu sylw, y byddwch chi'n dod o hyd i'r gwir eiliadau hynny pan fyddwch chi'n ddiolchgar o gael eich priod yn eich bywyd.\ndefodau cyn priodas\nysgariad gwraig tŷ\nchwarae ystyr ddiogel iddo


Cymru Masnach Deg & COP26 - Fair Trade Wales\nMae newid yn yr hinsawdd wedi cael ei ddisgrifio fel y bygythiad mwyaf sy’n wynebu’r ddynoliaeth, ac yn wir, dyma’r her fwyaf i ffermwyr ar draws y byd, sy’n dibynnu ar y tywydd newidiol a’r dirwedd am eu bywoliaeth. Ar hyn o bryd, mae arweinwyr y byd yn ymgynnull yn Glasgow ar gyfer uwchgynhadledd COP26, i gymryd camau ar y cyd a mynd i’r afael â’r mater byd-eang hwn.\nMae gweithredu ar yr argyfyngau hinsawdd ac ecolegol yn brif flaenoriaeth i ni drwy gydol y flwyddyn. Dyma bump peth i greu dyfodol cyfartal a chynaliadwy y gallech fod wedi’u colli.\n1.Y mis diwethaf, clywsom gan Lazarous Bwambale, ffermwr Masnach Deg o Uganda yn ein digwyddiad Diwrnod Coffi Rhyngwladol: Paned, Planed & Phrynwyr\nFe wnaeth Lazarou sein hatgoffa’n rymus o oblygiadau newid yn yr hinsawdd i’r rheini sydd ar y rheng flaen. Dywedodd mai cyfrifoldeb pobl ym mhobman yw newid ein hymddygiad i gefnogi ffermwyr a gweithwyr sy’n ymladd effeithiau newid yn yr hinsawdd. Mae prynu cynnyrch Masnach Deg yn annog arferion ffermio moesegol a chynaliadwy.\nMae recordiad llawn o’r digwyddiad ar gael yma\n2. Yn ystod Uwchgynhadledd Undod Byd-eang Hub Cymru Affrica ym mis Mawrth 2021, clywsom gan Santiago Peralta, un o sylfaenwyr Pacari Chocolate, ac Erinch Sahan, Prif Weithredwr Sefydliad Masnach Deg y Byd. Fe wnaethont siarad am gyfiawnder yn yr hinsawdd a’r math o ffermio mae angen inni ei groesawu i sicrhau dyfodol. Soniodd Santiago hefyd am ei fusnes arloesol sy’n rhoi pobl a’r blaned yn gyntaf. Gwyliwch yma\n3. Gwyliwch y clip hwn o Jenipher Wettaka o Bythefnos Masnach Deg 2021. Ffermwr coffi Masnach Deg yn Uganda yw Jenipher sy’n gwerthu coffi yma yng Nghymru. Yn y clip hwn, mae Jenipher yn esbonio effeithiau newid yn yr hinsawdd ar ei busnes a’r gymuned ehangach.\n‘Sut mae newid yn yr hinsawdd yn effeithio arnoch chi a’ch cymuned?’\nGallwch weld y fideo llawn ar ein sianel YouTube\n4. Mae gennym nifer o adnoddau ar gyfer ysgolion ar ein gwefan. Defnyddiwch nhw yn eich ystafelloedd dosbarth cynradd ac uwchradd – maen nhw ar gael yn Gymraeg a Saesneg.\nYn benodol,mae’r cynllun gwers, ‘the problem cocoa tree’.yn adnodd addysgu gwych i ddysgu am yr argyfwng hinsawdd a’i fygythiad uniongyrchol i fywoliaeth ffermwyr a gweithwyr ar draws y byd. Edrychwch ar yr holl adnoddau\n5. Ymunwch â ni i lofnodi llythyr agored Masnach Deg Affrica at wleidyddion, yn galw arnynt i fod yn deg gyda’u haddewidion hinsawdd. Mae 1.8 miliwn o ffermwyr a gweithwyr Masnach Deg yn galw am weithredu brys, ac yn gofyn i lywodraethau yn COP26 fod yn deg â’u haddewid o wario $100 biliwn ar yr hinsawdd.\nMae gan ffermwyr Masnach Deg bedair prif alwad ar gyfer arweinwyr y byd, sy’n cynnwys sicrhau bod y $100 miliwn yn cyrraedd y rheini sydd ei angen.\nMae’r llythyr bron wedi cyrraedd ei darged o 30,000 o lofnodion. Ychwanegwch eich un chi heddiw a helpwch i’w wthio dros 30,000.\nBeth am ddechrau drwy lofnodi’r llythyr. I gael yr wybodaeth ddiweddaraf am ein gwaith ar Fasnach Deg a’r Hinsawdd, cofrestrwch i dderbyn ein cylchlythyr. Byddwch yn llafar, yn uchel a lledaenwch y gair; mae angen cymryd camau ar newid yn yr hinsawdd nawr. Defnyddiwch eich llais i wneud gwahaniaeth.


20fed ganrif - Wicipedia\nYn ystod yr 20g bu newidiadau pellgyrhaeddol a thrawsnewidiol yn hanes y byd. Cafwyd nifer o ddigwyddiadau pwysig a newidiodd y byd am byth, gan gynnwys y Rhyfel Byd Cyntaf a’r Ail Ryfel Byd, twf pŵer niwclear, teithiau i’r gofod, twf cenedlaetholdeb a gwledydd yn dod yn annibynnol o drefedigaethau, y Rhyfel Oer, datblygiadau mewn trafnidiaeth a thechnoleg cyfathrebu, twf enfawr yn y boblogaeth ledled y byd, ymwybyddiaeth o ddirywiad yn amgylchedd ac ecoleg y byd, a’r Chwyldro Digidol. Roedd yn gyfnod lle gwelwyd cynnydd a datblygiad ar raddfa gyflym, yn enwedig ym meysydd technoleg feddygol. Cafwyd darganfyddiadau geneteg a oedd yn trawsnewid hanes y ddynoliaeth ac fe wnaeth y defnydd o gyfrifiaduron weddnewid bywyd ar draws y byd.\n1 Rhyfeloedd a Gwleidyddiaeth\n3 Ffilm, theatr a theledu\n4 Gemau Fideo\n5 Celf a Phensaernïaeth\n13 Egni a'r amgylchedd\n14 Peirianneg a thechnoleg\n15 Y Chwyldro Digidol\n16 Fforio yn y gofod\n17 Yr 20fed ganrif yng Nghymru\n18 Blynyddoedd a degawdau\n21 Darllen pellach\nRhyfeloedd a Gwleidyddiaeth[golygu | golygu cod y dudalen]\nBu farw miliynau o bobl yn ystod y ganrif ar raddfa na welwyd erioed mo’i debyg. Achoswyd y marwolaethau hyn gan ryfeloedd, hil-laddiad, cyfundrefnau gwleidyddol, milwrol ac unbenaethol a llofruddiaethau ar raddfa eang. Amcangyfrifir bod rhwng 50 ac 80 miliwn wedi marw oherwydd sgil effeithiau'r ddau ryfel byd yn unig. Amcangyfrifir bod 70 miliwn o Ewropeaid wedi marw oherwydd rhyfel, trais a newyn rhwng 1914 a 1945.\nGwelodd yr 20g ddau ryfel diarbed byd-eang rhwng arch-bwerau’r byd. Gwasgarwyd meysydd ymladd y Rhyfel Byd Cyntaf a’r Ail Ryfel Byd ar draws cyfandiroedd a moroedd ledled y byd. Roedd hon yn ganrif lle gwelwyd twf cenedlaetholdeb mewn gwahanol wledydd, gyda gwledydd yn hawlio hunanlywodraeth, a phan gafodd ymerodraethau eu chwalu. Ar ôl y Rhyfel Byd Cyntaf cafodd ymerodraethau Otoman ac Awstria-Hwngari eu diddymu, diorseddwyd Tsar Nicholas II gan y Chwyldro Rwsiaidd yn 1917 a chafodd y wladwriaeth Gomiwnyddol gyntaf ei sefydlu yn Rwsia.\nCafodd drylliau awtomatig eu defnyddio ar raddfa fawr am y try cyntaf yn y Rhyfel Byd Cyntaf a arweiniodd at nifer fawr o anafusion\nDynododd y Rhyfel Byd Cyntaf drobwynt o ran dulliau rhyfela. Achosodd datblygiadau technolegol newidiadau mawr yn y ffordd roedd rhyfel yn cael ei ymladd a sut roedd yn effeithio ar sifiliaid. Defnyddiwyd dyfeisiadau newydd fel y tanc, arfau cemegol fel clorin a nwy mwstard, llongau tanfor, a chyflwynwyd awyrennau i faes y gad yn ystod hanner cyntaf yr 20g. Achosodd y rhain newidiadau yn nhactegau ymladd rhyfeloedd modern. Nododd y defnydd o arfau niwclear yn Hiroshima a Nagasaki yn Awst 1945 gychwyn cyfnod newid o ryfela modern.\nBu rhyfeloedd cartref mewn llawer o wledydd. Bu rhyfel cartref treisgar yn Sbaen yn 1936 pan arweiniodd y Cadfridog Franco wrthryfel yn erbyn Ail Weriniaeth Sbaen, sef y llywodraeth ddemocrataidd a fu’n rheoli’r wlad rhwng 1931 a 1939. Gwelwyd y gwrthryfel fel arwydd o’r tensiynau cynyddol oedd yn Ewrop cyn cychwyn yr Ail Ryfel Byd. Bu Dirwasgiad Mawr y 1930au yn ffactor pwysig a arweiniodd at dwf ym mhoblogrwydd Ffasgaeth a Natsïaeth yn Ewrop.\nEffeithiodd yr Ail Ryfel Byd (1939-1945) ar Ddwyrain Asia a’r Cefnfor tawel oherwydd ymosodiad Siapan yn erbyn Tseina a’r Unol Daleithiau. Cafodd sifiliaid eu heffeithio yn llawer mwy yn ystod yr Ail Ryfel Byd oherwydd bomio o’r awyr ar ardaloedd poblog fel dinasoedd a threfi gan y ddwy ochr, er enghraifft, Brwydr Prydain a’r Blitz gan yr Almaen yn erbyn Prydain a’r dacteg bomio carped a ddefnyddiwyd gan Brydain ar ddinasoedd fel Dresden, Cologne a Berlin yn yr Almaen; a hil-laddiad yr Iddewon gan yr Almaen, sef yr Holocost.\nAr ôl y Rhyfel Byd Cyntaf, gwelwyd sefydlu Comiwnyddiaeth fel cyfundrefn wleidyddol mewn llawer o wledydd ar draws y byd. Yn sgil y Chwyldro Comiwnyddol yn Rwsia yn 1917 llofruddiwyd teulu brenhinol y Romanovs gan y Bolsieficiaid a chrëwyd llywodraeth Gomiwnyddol newydd o dan arweinyddiaeth Vladimir Lenin. Roedd 300 mlynedd o deyrnasiad brenhinol wedi dod i ben ac yn lle hynny crëwyd gwladwriaeth Gomiwnyddol gyntaf y byd. Ar ôl rôl yr Undeb Sofietaidd yn yr Ail Ryfel Byd, daeth comiwnyddiaeth yn bŵer pwysig mewn gwleidyddiaeth fyd-eang. Sefydlwyd llywodraethau comiwnyddol, er enghraifft yn Nwyrain Ewrop (er enghraifft, Hwngari, Dwyrain yr Almaen, Rwmania), Tseina, Indo-Tsieina, a Chiwba. Roedd gan Gomiwnyddiaeth bŵer absoliwt, bron, yn llawer o’r gwledydd a’r ardaloedd hyn.\nGollwng y ddau fom atomig ar Siapan\nTrechwyd yr Almaen yn 1945 wedi iddi gael ei goresgyn gan yr Undeb Sofietaidd a Gwlad Pwyl o gyfeiriad y dwyrain a’r Unol Daleithiau, Prydain, Canada a Ffrainc o’r gorllewin. Wedi buddugoliaeth y Cynghreiriaid yn Ewrop daeth y rhyfel yn Asia yn erbyn Siapan i ben yn sgil gollwng dau fom atomig gan yr Unol Daleithiau ar Hiroshima a Nagasaki. Ar ôl y rhyfel rhannwyd yr Almaen rhwng y Pwerau Gorllewinol a’r Undeb Sofietaidd.\nO hynny ymlaen daeth Dwyrain yr Almaen a gweddill gwledydd dwyrain Ewrop yn llywodraethau Comiwnyddol. Yng Ngorllewin yr Almaen sefydlwyd llywodraeth ddemocrataidd debyg i’r gwledydd gorllewinol. Ail-adeiladwyd gorllewin Ewrop gyda chymorth ariannol Cynllun Marshall America ac felly daeth America yn gyfaill agos i’r gorllewin.\nSifiliad benywaidd o Fietnam, tua 1967. Gan y ffotograffydd Cymraeg Phillip Jones Griffiths\nAr ôl yr Ail Ryfel Byd trodd y cydweithio rhwng yr Unol Daleithiau a’r Undeb Sofietaidd yn berthynas fwy gelyniaethus a drwgdybus. Dyma gyfnod y Rhyfel Oer. Roedd yn ffactor yn achosi’r rhyfeloedd yng ngwledydd Corea (1950-53) a Fietnam (1957-1975).\nCynrychiolai’r ddau arch-bwer syniadau gwleidyddol gwahanol rhwng cyfalafiaeth a democratiaeth, a chafodd Ewrop ei rhannu gan y Llen Haearn. Rhannwyd Berlin gan Fur Berlin oedd yn gwahanu’r rhanbarth gorllewinol, democrataidd oddi wrth y rhanbarth dwyreiniol, comiwnyddol. Ffurfiodd y ddwy ochr gynghreiriau milwrol, sef NATO a Chytundeb Warsaw; datblygodd ras arfau gyda phwyslais ar ddatblygiad arfau niwclear a bu cystadleuaeth rhwng y ddau arch-bwer yn y ras i’r gofod.\nDymchwelwyd Wal Berlin adeg Chwyldroadau 1989 yn Ewrop gan greu Almaen unedig yn 1990, a chwalodd yr Undeb Sofietaidd yn 1991. Roedd 1989 yn flwyddyn lle gwelwyd dymchwel llywodraethau comiwnyddol ar draws y byd. Chwalwyd llawer o’r llywodraethau comiwnyddol roedd yr Undeb Sofietaidd wedi eu cefnogi ar draws y byd heblaw am Tsiena, Gogledd Corea, Ciwba, Fietnam a Laos. Roedd Protestiadau Sgwâr Tiananmen yn 1989 yn brotestiadau treisgar lle lladdwyd cannoedd o brotestwyr yn Sgwâr Tiananmen, Beijing, Tseina mewn ymdrech i ddymchwel y llywodraeth gomiwnyddol.\nMethodd y Rhyfel Byd Cyntaf neu’r ‘rhyfel i orffen pob rhyfel’ sicrhau heddwch. Disgrifiwyd yr Ail Ryfel Byd fel busnes anorffenedig y Rhyfel Byd Cyntaf. Yn dilyn y ddau ryfel byd ffurfiwyd Cynghrair y Cenhedloedd ac yna'r Cenhedloedd Unedig. Sefydlwyd Cynghrair y Cenhedloedd yn 1919 ar ôl y Rhyfel Byd Cyntaf ac yna disodlwyd ef gan y Cenhedloedd Unedig yn 1945 ar ôl yr Ail Ryfel Byd. Roedd hwn yn fforwm rhyngwladol lle gallai gwledydd y byd drafod materion a oedd yn peryglu heddwch byd-eang; trafod materion diplomyddol, trafod canllawiau ynghylch rheolau rhyfel, sut i amddiffyn yr amgylchedd, sofraniaeth gwledydd a hawliau dynol. Roedd lluoedd cadw heddwch y Cenhedloedd Unedig (oedd yn cynnwys milwyr gwahanol aelodau’r Cenhedloedd Unedig) ac asiantaethau eraill y Cenhedloedd Unedig yn rhoi cymorth mewn gwahanol ardaloedd argyfyngus ar draws y byd. Roeddent yn helpu i leihau newyn, afiechydon a thlodi. Methodd sefydliadau fel Cynghrair y Cenhedloedd a’i olynydd y Cenhedloedd Unedig ag atal rhyfeloedd. Ers 1945, fodd bynnag, does dim rhyfel wedi bod rhwng y pwerau mawr gan fod y syniad o Gyd–ddinistr Sicr (MAD: Mutually Assured Destruction) wedi llwyddo i atal rhyfel. Yn y cyfnod ar ôl 1945 mae 9 rhyfel o bob 10 wedi digwydd mewn gwledydd gwan, ansefydlog yn y Trydydd Byd.\nArweiniodd mwy o gydweithrediad rhwng y gwledydd at ddatblygiad yr Undeb Ewropeaidd yn ystod y 1950au. Roedd hwn yn grŵp o wledydd yn Ewrop a oedd yn cydweithio yn wleidyddol, yn economaidd ac yn fasnachol.\nRoedd dulliau heddychlon Gandhi a’r mudiad i sicrhau annibyniaeth i India oddi ar Ymerodraeth Prydain yn ddylanwad mawr ar ddulliau protestio mudiadau gwleidyddol eraill ar draws y byd, er enghraifft, y Mudiad Hawliau Sifil yn America a’r mudiadau rhyddid yn ne Affrica a Burma. Bu mudiadau cenedlaetholgar yn bwysig yn yr ymgyrch i sicrhau annibyniaeth i India a Phakistan yn 1947. Yn y Dwyrain Canol yn 1948 crëwyd gwladwriaeth Iddewig newydd, Israel. Roedd chwalfa llawer o ymerodraethau wedi arwain at annibyniaeth i lawer o wledydd yn Affrica ac Asia.\nYn ystod y 1950au a’r 1960au heriodd y Mudiad Hawliau Sifil yn America dan arweiniad Martin Luther King a’r mudiad yn erbyn apartheid yn ne Affrica o dan arweiniad Nelson Mandela yr arwahanu hiliol a oedd yn digwydd yn y gwledydd hynny. Bu’n ymgyrch a barhaodd ar hyd gweddill y ganrif yn y ddwy wlad. Un o’r cerrig milltir pwysig ym mrwydr de Affrica oedd ethol Nelson Mandela yn Arlywydd du cyntaf De Affrica rhwng 1994-1999. Etholwyd ef yn yr etholiad democrataidd llawn cyntaf yn hanes de Affrica.\nBu farw degau o filiynau o daeogion Tsieineaidd rhwng 1959 a 1962 oherwydd Newyn Mawr Tsieina. Credir mai hwn oedd y newyn mwyaf yn hanes y ddynoliaeth.\nAchosodd y Rhyfel Sofietaidd yn Affghanistan rhwng 1979 a 1989, dros filiwn o farwolaethau, ac roedd yn un o’r rhesymau pam chwalodd yr Undeb Sofietaidd.\nThe Beatles oedd un o fandiau enwocaf yr 20fed ganrif\nDaeth cerddoriaeth blues a jazz yn boblogaidd yn yr Unol Daleithiau yn ystod y 1910au a’r 1920au.\nYn y 1950au daeth Roc a Rôl yn boblogaidd yn yr Unol Daleithiau, a Jerry Lee Lewis ac Elvis Presley yn dod yn rhai o eiconau’r cyfnod. Yn ystod y 1960au daeth The Beatles yn fyd-enwog am eu caneuon poblogaidd wedi eu dylanwadu gan roc a rôl.\nO ganol yr 20g ymlaen daeth ‘roc a rôl’, cerddoriaeth werinol/roc, metal trwm a phync roc yn rhan o gerddoriaeth boblogaidd. Yn y 1980au a’r 1990au daeth hip hop yn boblogaidd. Ar yr un adeg datblygwyd cerddoriaeth house, techno, reggae a soul. Dechreuwyd defnyddio syntheseiswyr mewn cerddoriaeth, gyda hynny'n trosi i gerddoriaeth boblogaidd yn y 1980au ar ffurf cerddoriaeth ‘new wave’. Cafodd offerynnau electronig ddylanwad ar bob math o gerddoriaeth boblogaidd, ac arweiniodd hynny at ddyfeisio genres (mathau) newydd o gerddoriaeth, fel house, synthpop, cerddoriaeth dawns electronig a cherddoriaeth ddiwydiannol.\nFfilm, theatr a theledu[golygu | golygu cod y dudalen]\nPoster ar gyfer 'The Jazz Singer' 1927\nCafodd ffilm ei greu fel cyfrwng artistig yn ystod yr 20g. Agorwyd y sinema gyntaf yn Pittsburgh yn 1905.\nDatblygodd Hollywood yn Los Angeles i fod yn ganolfan ar gyfer y diwydiant ffilmiau. Tra bod y ffilmiau cyntaf yn rhai du a gwyn, erbyn y 1920au datblygwyd ‘Technicolor’ i greu ffilmiau lliw. Rhyddhawyd y ffilm hir gyntaf gyda sain, sef The Jazz Singer, yn 1927. Sefydlwyd Gwobrau Academi yr Oscars yn 1929.\nDatblygwyd animeiddio yn ystod y 1920au. Snow White and the Seven Dwarfs oedd y ffilm hir gyntaf wedi ei hanimeiddio. Rhyddhawyd y ffilm yn 1937. Datblygwyd CGI yn ystod y 1980au. Y ffilm hir CGI gyntaf gydag animeiddio yn rhan ohoni oedd Toy Story a ryddhawyd yn 1995.\nYn y theatr, daeth Broadway yn Efrog Newydd yn ganolfan bwysig yn fyd-eang ar gyfer awduron drama ac ar gyfer theatr gerddorol. Cafodd gwaith awduron fel Arthur Miller a Tennessee Williams ei berfformio ar Broadway ac roedd cyfansoddwyr fel Rodgers and Hammerstein, Lerner and Loewe ac Irving Berlin yn ddylanwadau pwysig ar y diwydiant a’r diwylliant ffilm.\nGemau Fideo[golygu | golygu cod y dudalen]\nGyda datblygiadau technolegol mewn cyfrifiaduron ers yr Ail Ryfel Byd, crëwyd math newydd o adloniant yn yr 20g – sef y gêm fideo. Tra bod y syniad o gemau fideo wedi cael eu llunio yn ystod y 1940au a'r 50au, ni wnaeth gemau fideo ddatblygu fel diwydiant a busnes tan y 1970au. Roedd hwn yn ffenomenon cymdeithasol a diwylliannol ac yn gychwyn ar oes aur gemau fideo arcêd – dyma’r cyfnod pan ryddhawyd Space Invaders gan Taito, Asteroids gan Atari a Pac-Man gan Namco.\nCafodd cwmni Nintendo lwyddiant ysgubol gyda gwerthiant gêm Super Mario Bros ar draws y byd. Yn ystod y 1990au rhyddhawyd pecyn gêm fideo PlayStation gan Sony gyda gwerthiant yn cyrraedd 100 miliwn. Roedd gemau fideo mor boblogaidd fel bod y diwydiant wedi creu swyddi newydd - er enghraifft, cynllunwyr gemau fideo.\nCelf a Phensaernïaeth[golygu | golygu cod y dudalen]\nRoedd datblygiadau mawr yn y byd celf yn ystod yr 20fed Ganrif. Juan Gris, Bywyd llonydd gyda Bowlen o Ffrwythau a Mandolin, 1919.\nDatblygodd ffurfiau a steiliau newydd o gelfyddyd fel Mynegiadaeth (Saesneg:Expressionism), Dada (Saesneg:Dadaism), Ciwbiaeth (Saesneg:Cubism), Swrealaeth, (Seasneg:Surrealism), Celf bop (Saesneg:Pop Art) a chelf gysyniadaol (Saesneg:Conceptual art). Roedd y syniadau newydd hyn yn bwysig yn natblygiad Moderniaeth.\nYn Ewrop, datblygodd pensaernïaeth fodern mewn ffurf wahanol iawn i steiliau addurniadol oes Fictoria. Roedd datblygiadau mewn defnyddiau adeiladu a thechnoleg yn golygu bod ffurfiau newydd o bensaerniaeth fwy syth ac onglog yn bosibl.\nMathemateg[golygu | golygu cod y dudalen]\nDatblygwyd meysydd newydd o fathemateg yn yr 20g. Yn ystod hanner cyntaf yr 20g lluniwyd theori mesur, dadansoddiad swyddogaethol (Saesneg:functional analysis), a thopoleg (Saesneg:topology). Bu datblygiadau pwysig hefyd mewn meysydd fel algebra haniaethol, a syniadau tebygolrwydd (Saesneg:probability).\nYn nes ymlaen yn y ganrif, fe wnaeth datblygiad cyfrifiaduron arwain at greu theori gyfrifiadurol. Dyma’r ganrif pan wnaeth Alan Turing ddod i’r amlwg fel un o benseiri gwyddoniaeth gyfrifiadurol.\nYn yr ugeinfed ganrif, daeth chwaraeon yn weithgaredd hamdden boblogaidd a hefyd yn fath o adloniant, yn enwedig ar y teledu. Cynhaliwyd y Gemau Olympaidd modern cyntaf yn 1896 a daeth yn un o ddigwyddiadau chwaraeon pwysicaf yr oes fodern. Cynhaliwyd Cwpan y Byd FIFA am y tro cyntaf yn 1930, ac fe'i cynhaliwyd bob 4 mlynedd ar ôl yr Ail Ryfel Byd. Dyma’r ganrif a welodd ddechrau Cwpan Rygbi'r Byd a llu eraill o dwrneimantau chwaraeon byd-eang yn cael eu darlledu.\nFfiseg[golygu | golygu cod y dudalen]\nYn ystod hanner cyntaf y ganrif datblygwyd meysydd newydd o ffiseg, fel perthynoledd arbennig, perthynoledd cyffredinol a mecaneg cwantwm. Drwy astudio’r meysydd hyn ym maes ffiseg cafwyd gwell dealltwriaeth o strwythur yr atom. Roedd y ffisegwr Albert Einstein yn hollbwysig yn profi ei bod hi’n bosibl rhannu atom.\nDarganfuwyd adweithiau niwclear, ac yn arbennig ymasiad niwclear. Roedd y ddeubeth hyn yn allweddol i ddeall gwreiddiau egni'r haul.\nDarganfuwyd dyddio radiocarbon, a ddaeth yn dechneg bwerus a chywir wrth benderfynu oedran anifeiliaid a phlanhigion cynhanesyddol, ac arteffactau ac eitemau hanesyddol.\nSeryddiaeth[golygu | golygu cod y dudalen]\nDatblygwyd dealltwriaeth well o sut oedd y bydysawd wedi datblygu a beth oedd ei oedran. Amcangyfrifwyd ei fod tua 13.8 biliwn o flynyddoedd. Cyflwynwyd Damcaniaeth y Glec Fawr a oedd yn cynnig syniadau ynghylch sut oedd y byd wedi dod i fodolaeth. Cafodd y syniad hwn ei dderbyn yn gyffredinol.\nDaeth seryddwyr i gasgliadau mwy pendant ynghylch oedran Cysawd yr Haul, gan gynnwys y Ddaear. Roedd y ddaear yn llawer hynach na'r hyn a gredwyd ynghynt – mae ei hoedran tua 4 biliwn o flynyddoedd yn hytrach na’r 20 miliwn o flynyddoedd a grybwyllwyd gan seryddwyr blaenorol.\nDechreuwyd arsylwi planedau Cysawd yr Haul a’r lleuadau yn llawer mwy manwl drwy ddefnyddio chwiliedyddion gofod. Darganfuwyd y blaned Plwton yn 1930 ar gyrion Cysawd yr Haul, ond cafodd ei hail-gategoreiddio ar ddechrau'r 21ain ganrif fel ‘plutoid’ yn hytrach na phlaned go iawn. Golyga hyn mai dim ond 8 planed sydd yng Nghysawd yr Haul.\nBioleg[golygu | golygu cod y dudalen]\nGwnaed cynnydd pwysig ym maes geneteg a phwysigrwydd gwyddonol y maes hwnnw. Yn 1953 cyhoeddodd James Watson, Francis Crick, Rosalind Franklin a Maurice Wilkins eu darganfyddiad bod gan DNA strwythur pendant. Bu hyn o gymorth mawr wrth ddatblygu technegau a fyddai’n medru darllen dilyniant DNA (DNA sequences) ac a arweiniodd at Brosiect Genom Dynol (Saesneg:Human Genome Project) fel y bu modd clonio mamal am y tro cyntaf yn 1996.\nMeddygaeth[golygu | golygu cod y dudalen]\nDarganfuwyd penisilin gan Alexander Fleming yn 1928. Roedd darganfyddiad Gwrthfiotig tebyg i hyn yn gweddnewid y byd meddygaeth modern. Byddai Gwrthfiotig yn arf pwysig wrth leihau marwolaethau oherwydd afiechydon bacteriol.\nDatblygwyd brechiad ar gyfer Poliomyelitis. Datblygwyd brechiadau effeithiol ar gyfer nifer o afiechydon heintus eraill, gan gynnwys y ffliw, Melyn mannog, y pâs, tetanws, y frech goch, clwy’r pennau (mumps), brech ieir, hepatitis A a hepatitis B. Arweiniodd mwy o ymchwil ym maes brechiadau at ddileu feirws y frech wen yn gyfan gwbl mewn pobl. Mae brechiadau, gwell safonau glendid a chyflenwadau dŵr glân wedi lleihau achosion marwolaethau, yn enwedig ymhlith babanod a phlant.\nSefydlwyd y clinig atal cenhedlu cyntaf ym Mhrydain gan Marie Stopes yn 1920. Bu datblygiadau ym maes dulliau atal cenhedlu yn hollbwysig o ran lleihau twf ym mhoblogaeth gwledydd diwydiannol y byd.\npelydr-x o ben-glin dynol\nBu darganfyddiad inswlin meddygol yn ystod y 1920au yn bwysig o ran gwella disgwyliadau oedran cleifion diabetig gymaint â thair gwaith.\nDaeth pelydr-X yn rhan bwysig o wneud diagnosis wrth drin cleifion – o dorri asgwrn i ganser. O’r 1960au ymlaen datblygwyd offer diagnostig eraill, er enghraifft, sonograffi, ac o’r 1970au ymlaen defnyddiwyd MRI (magnetic resonance imaging).\nYn ystod y 1950au profodd ymchwil bod cysylltiad uniongyrchol rhwng ysmygu tybaco a chanser. Datblygwyd dulliau newydd o drin canser, er enghraifft, cemotherapi, therapi ymbelydrol ac imiwnotherapi. O ganlyniad roedd modd gwella’n llwyr o ganser neu wella am ysbaid.\nDechreuwyd categoreiddio gwaed a sefydlwyd banciau gwaed. Golygai hyn bod trawsarllwysiad gwaed yn fwy diogel ac yn dod yn fwy cyffredin. Cynhaliwyd y trawsblaniad calon cyntaf lle llwyddwyd i ddod â'r claf yn ôl yn ymwybodol yn 1967 gan Dr Christiaan Barnard. Bu dyfeisiadau a datblygiadau mewn meddyginiaethau gwrthimiwnaidd a sut roedd meinwe yn cael ei gategoreiddio, a golygodd hynny bod trawsblaniadau organau a meinwe yn dod yn fwy cyffredin. Datblygwyd triniaethau newydd ar gyfer llawdriniaethau ar y galon – er enghraifft, datblygu amseriaduron calon a chalonnau artiffisial.\nLladdwyd rhwng 20 a 100 miliwn o bobl rhwng 1918 a 1919 gan bandemig ffliw y Ffliw Sbaenaidd.\nDarganfuwyd feirws newydd, sef HIV, a gychwynnodd yn Affrica. Roedd y feirws HIV yn arwain at gyflwr AIDS a lledaenodd y feirws ar draws y byd, gan ladd miliynau o bobl. Datblygwyd brechiadau a meddyginaethau i drin y cyflwr.\nGan fod cyfraddau oedran wedi cynyddu mae afiechydon fel canser, Clefyd Alzheimer a Chlefyd Parkinson wedi dod yn fwy cyffredin.\nEgni a'r amgylchedd[golygu | golygu cod y dudalen]\nGwaith dur yn yr Iseldiroedd\nYn ystod yr 20g defnyddiwyd mwy o adnoddau ffosil fel glo, olew a phetrol. Gwnaed mwy o ddefnydd o bŵer niwclear hefyd.\nAchosodd y defnydd cynyddol o danwydd ffosil drafodaeth fyd-eang am ei effaith ar lygredd awyr, cynhesu byd-eang a’r newid oedd yn digwydd yn nhymheredd yr hinsawdd.\nRoedd plaladdwyr, chwynladdwyr a chemegau gwenwynig eraill yn crynhoi yn yr amgylchedd, yng nghyrff pobl ac mewn anifeiliaid.\nPeirianneg a thechnoleg[golygu | golygu cod y dudalen]\nUn o nodweddion pennaf yr 20g oedd twf a dylanwad technoleg. Cafodd yr ymchwil a wnaed ym maes technoleg effaith ar feysydd eraill fel cyfathrebu, electroneg, peirianneg, teithio, meddygaeth a rhyfel. Dechreuwyd defnyddio offer sylfaenol technolegol yn y cartref o’r 1920au ymlaen, gan ennill mwy o boblogrwydd o’r 1950au ymlaen: er enghraifft, peiriant golchi, sychwyr dillad, rhewgelloedd, rhewgistiau, ffyrnau trydan a sugnwyr llwch. Poblogeiddiwyd y radio fel ffurf o adloniant o’r 1920au ymlaen. Defnyddiwyd y radio hefyd ar adegau o argyfwng cenedlaethol i gyfathrebu gyda chynulleidfa eang. Daeth F. D. Roosevelt, Arlywydd America, yn enwog yn ystod ei gyfnod fel Arlywydd am ei ‘sgyrsiau ger y tân’ ar y radio gyda phobl America. Roedd Winston Churchill hefyd yn defnyddio’r radio fel arf propaganda wrth iddo geisio codi morâl pobl Prydain adeg yr Ail Ryfel Byd. Daeth y teledu yn fwyfwy cyffredin yn ystod y 1950au a’r 1960au hefyd.\nHedfanwyd yr awyren gyntaf yn 1903. Dyfeisiwyd yr injan jet gyflymach yn ystod y 1940au ac oherwydd hynny daeth teithio drwy'r awyr o fewn cyrraedd i filiynau o bobl. Daeth cwmnïau teithio masnachol oedd yn darparu gwyliau drwy deithio drwy'r awyr yn fwy cyffredin.\nRoedd datblygiad y ‘llinell gynhyrchu’ yn caniatáu adeiladu ceir ar raddfa gyflymach. Ar ddechrau’r 20g cwmni ceir Henry Ford yn America oedd yr un cyntaf yn y byd a fedrai gynhyrchu car ar raddfa eang oherwydd y defnydd o’r llinell gynhyrchu. Ceir Ford oedd y rhain.\nDyfeisiwyd a defnyddiwyd defnyddiau newydd fel dur gloyw, felcro, silicon, tefflon. Daeth plastigau fel polystyren, PVC, polyethylen a neilon yn fwy cyffredin a dechreuwyd eu defnyddio ar gyfer sawl pwrpas gwahanol. Roedd y defnyddiau newydd hyn yn cynnig cryfder, yn medru goddef tymheredd uchel, ac yn medru gwrthsefyll gwahanol gemegau roedd llawer o ddefnyddiau cyn yr 20g yn methu eu gwrthsefyll. Daeth alwminiwm yn fwyfwy cyffredin ac yn ail o ran defnydd i haearn. Datblygwyd miloedd o gemegau ar gyfer cael eu prosesu mewn diwydiant neu ar gyfer defnydd yn y cartref.\nY Chwyldro Digidol[golygu | golygu cod y dudalen]\nCyfrifiadur personol 'SPARCstation' o'r 90au cynnar\nAr ddiwedd yr 20g bu chwyldro digidol a oedd hefyd yn cael ei adnabod, ymhlith enwau eraill, fel yr ‘oes wybodaeth’ neu'r ‘chwyldro gwybodaeth’.\nDyfeisiwyd y microsglodyn ar ddechrau’r 1960au. Datblygwyd y microsglodyn ymhellach yn y 1970au ac erbyn dechrau'r 1980au roedd y chwyldro microsglodion wedi dechrau. Arweiniodd hyn at y cyfrifiaduron personol yn y 1980au, yna at ddyfeisio ffonau symudol a’r rhyngrwyd byd-eang yn ystod y 1990au.\nErbyn y 1980au a’r 1990au roedd teledu lloeren yn dod yn fwy poblogaidd ac roedd cyfrifiaduron wedi dechrau cael eu defnyddio yn nhai pobl yn ystod y 1970au a’r 1980au. Daeth camerâu digidol yn fwy cyffredin yn ystod y 1980au a’r 1990au.\nBu radio transistor, traciau 8 sain a thapiau casét yn ystod y 1960au yn gamau pwysig yn natblygiad chwaraewyr cerddoriaeth symudol. Yn raddol disodlodd y rhain chwaraewyr recordiau, gyda’r Sony Walkman yn cael ei gyflwyno yn y 1970au. Wedyn daeth Cryno-ddisgiau yn ystod y 1980au a’r 1990au. Fe wnaeth dyfodiad yr MP3 ar y we yn ystod canol a ddiwedd y 1990au y broses o ddosbarthu cerddoriaeth yn ddigidol yn bosib. Roedd chwaraewyr tapiau fideo (VCRs) yn boblogaidd yn ystod y 1970au ond erbyn diwedd yr 20g roeddent wedi dechrau cael eu disodli gan chwaraewyr DVD. Erbyn diwedd degawd cyntaf yr 21ain ganrif roedd VHS wedi dod i ben fel cyfrwng hyfyw.\nBu twf enfawr hefyd yn y diwydiant telegyfathrebu tuag at ddiwedd yr 20g, gyda chyfathrebu di-wifr yn dod yn gyffredin. Gwelwyd twf mewn rhwydweithiau a chwmnïau ffonau symudol yn sgil hynny.\nFforio yn y gofod[golygu | golygu cod y dudalen]\nYuri Gagarin. Y person cyntaf i fynd i'r gofod.\nAr ôl yr Ail Ryfel Byd datblygodd Ras Arfau a Ras i’r Gofod rhwng yr arch-bwerau, sef Unol Daleithiau America a’r Undeb Sofietaidd. Roedd hyn yn rhan o’r Rhyfel Oer.\nTeithiau dyn i’r gofod\n1961 – Yr Undeb Sofietaidd yn lansio taith ofod Vostok 1, sef taith gyntaf erioed dyn i’r gofod.\n1969 – Yr Unol Daleithiau yn lansio Apollo 11, gyda dyn yn glanio ar y lleuad am y tro cyntaf.\nYn nes ymlaen lansiodd rhaglen ofod yr Undeb Sofietaidd yr orsaf ofod gyntaf.\nLlun o nifwl Tarantula gan delesgop Hubble.\n1981 – yr Unol Daleithiau yn datblygu’r system ofod adnewyddadwy gyntaf. Hon oedd Rhaglen y Space Shuttle.\nRoedd lloerenni Di-griw hefyd yn hanfodol ar gyfer parhau i fforio a darganfod pethau am y gofod. Lansiwyd lloeren Sputnik 1 yn 1957 gan yr Undeb Sofietaidd, sef y lloeren gyntaf erioed i gael ei lansio i’r gofod. Roedd y lloeren hon yn teithio'n gyson i wahanol fannau yn y gofod. Lansiwyd nifer o loerenni yn ddiweddarach oedd yn teithio o gwmpas y ddaear. Erbyn diwedd yr 20g roedd nifer o loerenni wedi ymweld â’r lleuad, planedau Mercher, Fenws, Mawrth, Iau, Sadwrn, Wranws a Neifion yn ogystal ag asteroidau a chomedau eraill. Lansiwyd Telesgop Gofod Hubble yn 1990 a oedd yn galluogi darlledu lluniau o’r bydysawd ar gyfrifiaduron a theledu ar draws y byd. Roedd hyn yn ddatblygiad pellach o ran faint o wybodaeth oedd yn medru cael ei chasglu am y bydysawd a dealltwriaeth dyn o’r bydysawd.\nYr 20fed ganrif yng Nghymru[golygu | golygu cod y dudalen]\nPrif erthygl: 20fed ganrif yng Nghymru\nDaeth dechrau canrif newydd â chyfnod cyffrous o dwf economaidd a newidiadau gwleidyddol pellgyrhaeddol yng Nghymru. Dyma ganrif hefyd a welodd Cymru yn magu mwy o ymwybyddiaeth o’i hunaniaeth fel gwlad ac o ran ei hiaith a’i diwylliant.\nAr ddechrau’r ganrif roedd cymoedd y de a’r diwydiant glo yn ffynnu ac yn cynhyrchu traean o holl allforion glo'r byd. Ar y llaw arall, roedd 1900-1913 yn gyfnod o anghydfod diwydiannol gyda streic Chwarel y Penrhyn, a therfysgoedd Tonypandy a Llanelli yn ddiweddarach. Mewn materion gwleidyddol clywid llais y merched am y tro cyntaf gyda chychwyn ymgyrch y Swffragetiaid. Roedd yn gyfnod o lwyddiant ac optimistaeth mawr, ond buan y tarfwyd ar hynny gyda dechrau'r Rhyfel Byd Cyntaf yn 1914. Yn ei sgil daeth un o brif ffigurau gwleidyddol amlycaf Cymru’r 20g i’r amlwg, sef David Lloyd George. Amlygodd y Cymro ei hun fel arweinydd medrus ac adnabuwyd ef fel ‘y dyn a enillodd y rhyfel’.\nOnd er mor deyrngar oedd Cymru i’r Rhyddfrydwyr ar ddechrau’r ganrif gwelwyd newidiadau mawr ym map gwleidyddol Cymru yn ystod yr ugeinfed ganrif. Erbyn y 1920au a’r 1930au roedd de Cymru wedi dod yn gadarnle i’r Blaid Lafur, gyda hyd yn oed rywfaint o gefnogaeth i’r Blaid Gomiwnyddol. Er enghraifft, roedd y Rhondda yn cael ei hadnabod fel ‘Moscow Fach’ yn ystod y cyfnod hwn. Sefydlwyd Plaid Genedlaethol Cymru yn 1925, ac yn ystod y degawdau dilynol enillodd y blaid dir newydd yng Nghymru.\nYm myd gwaith symudodd Cymru o fod yn wlad a oedd yn ddibynnol ar y diwydiannau trwm traddodiadol i fod yn wlad ag economi fwy amrywiol, gyda symudiad tuag at waith cynhyrchu ceir, swyddi gweinyddol a byd twristiaeth. Roedd hon yn ganrif lle gwelwyd y gwerthoedd traddodiadol crefyddol yn crebachu, ac roedd yr hen Gymru Anghydffurfiol, a fu’n ddylanwad mor hollbwerus ym mywyd Cymru ar ddechrau’r ganrif, wedi colli ei hapêl i genedlaethau newydd erbyn diwedd y ganrif.\nMagodd Cymru hyder cynyddol yn ei hunaniaeth yn ystod y ganrif, gyda sefydliadau cenedlaethol yn cael eu sefydlu fel Prifysgol Cymru, y Llyfrgell Genedlaethol a’r Amgueddfa. Meithrinwyd hefyd ymwybyddiaeth a balchder cynyddol yn ei hiaith a’i diwylliant, gyda thwf mewn addysg Gymraeg, deddfau iaith yn cael eu pasio a hefyd mudiadau yn cael eu sefydlu er mwyn amddiffyn a hyrwyddo hawliau’r iaith. Cryfhawyd yr ymdeimlad hwn o genedlaetholdeb yn sgil profiadau Cymru yn ystod y ganrif - er enghraifft, y cronfeydd dŵr a agorwyd ar draul dinistrio cymunedau Cymraeg eu hiaith, Boddi Tryweryn a’r defnydd a wnaed o’i thir ar gyfer pwrpas milwrol. Roedd y 1960au yn gyfnod lle gwelwyd newid mewn agweddau tuag at werthoedd traddodiadol y genhedlaeth hŷn. Roedd y genhedlaeth ifanc yn herio’r hen drefn. Dyma’r cyfnod pan ddatblygodd ‘Y bwlch rhwng cenedlaethau’. Adlewyrchwyd y newid hwn mewn cerddoriaeth boblogaidd Cymraeg. Ysbrydolwyd nhw gan gynnwrf protestiadau gwleidyddol y cyfnod - er enghraifft, Dafydd Iwan yn cyfansoddi caneuon adeg Arwisgiad 1969. Wedi i’r Blaid Lafur ennill etholiad 1974, ailgydiwyd yn y drafodaeth ynghylch ymreolaeth i Gymru, ac roedd sefydlu mudiadau fel mudiad ysgolion meithrin yn dyst i’r ffaith nad iaith i’r henoed yn unig oedd y Gymraeg.\nCoronwyd diwedd y ganrif gyda sefydliad gwleidyddol newydd i Gymru. Etholwyd llywodraeth newydd i Brydain, ac mewn refferendwm yn 1997 pleidleisiodd pobl Cymru dros ddatganoli. Trawsnewidiwyd Bae Caerdydd gydag adeiladau trawiadol y Senedd a Chanolfan y Mileniwm.\nBlynyddoedd a degawdau[golygu | golygu cod y dudalen]\n1900au 1901 1902 1903 1904 1905 1906 1907 1908 1909\n1910au 1910 1911 1912 1913 1914 1915 1916 1917 1918 1919\n1920au 1920 1921 1922 1923 1924 1925 1926 1927 1928 1929\n1930au 1930 1931 1932 1933 1934 1935 1936 1937 1938 1939\n1940au 1940 1941 1942 1943 1944 1945 1946 1947 1948 1949\n1950au 1950 1951 1952 1953 1954 1955 1956 1957 1958 1959\n1960au 1960 1961 1962 1963 1964 1965 1966 1967 1968 1969\n1970au 1970 1971 1972 1973 1974 1975 1976 1977 1978 1979\n1980au 1980 1981 1982 1983 1984 1985 1986 1987 1988 1989\n1990au 1990 1991 1992 1993 1994 1995 1996 1997 1998 1999\nYr Ugeinfed Ganrif yng Nghymru\n↑ "Tiananmen Square incident | Chinese history ". Encyclopedia Britannica (yn Saesneg). Cyrchwyd 2020-03-30.\n↑ "Democracy - The spread of democracy in the 20th century". Encyclopedia Britannica (yn Saesneg). Cyrchwyd 2020-03-30.\n↑ "Datblygiad Rhyfela" (PDF). CBAC. Cyrchwyd 3 Ebrill 2020.\n↑ "rock and roll | History, Songs, Artists, & Facts". Encyclopedia Britannica (yn Saesneg). Cyrchwyd 2020-03-30.\n↑ "Musical performance - The 20th century and beyond". Encyclopedia Britannica (yn Saesneg). Cyrchwyd 2020-03-30.\n↑ "Hollywood | History, Movies, & Facts". Encyclopedia Britannica (yn Saesneg). Cyrchwyd 2020-03-30.\n↑ "List of art and design movements of the 20th century". Encyclopedia Britannica (yn Saesneg). Cyrchwyd 2020-03-30.\n↑ "Olympic Games | History, Locations, & Winners". Encyclopedia Britannica (yn Saesneg). Cyrchwyd 2020-03-30.\n↑ "Was the Big Bang Actually an Explosion?". Encyclopedia Britannica (yn Saesneg). Cyrchwyd 2020-03-30.\n↑ "Yn y lle hwn - Hyder o'r newydd". www.webarchive.org.uk. Cyrchwyd 2020-04-03.\n↑ "Yn y lle hwn - Cymru fodern". www.webarchive.org.uk. Cyrchwyd 2020-04-03.\nHobsbawm, Eric. The Age of Extremes : The Short Twentieth Century 1914-1991 (Llundain, Abacus, 1994).\nHoward, Michael a Louis, William Roger (gol.). The Oxford History of the Twentieth Century (Rhydychen, Gwasg Prifysgol Rhydychen, 2002).\nRoberts, J. M. The Penguin History of the Twentieth Century (Llundain, Penguin, 2000).\nWedi dod o "https://cy.wikipedia.org/w/index.php?title=20fed_ganrif&oldid=11038670"\nNewidiwyd y dudalen hon ddiwethaf ar 30 Mawrth 2022, am 03:43.


Offers made by existing societies\nPan fydd cymdeithas bresennol yn ceisio cynhyrchu cyfalaf cyfranddaliadau ychwanegol trwy gynnig â chyfyngiad amser, dylai geisio cymeradwyaeth ei haelod-gyfranddalwyr presennol yn gyntaf, yn enwedig os bydd y cynnig yn cael ei wneud i bobl nad ydynt yn aelodau a/neu y bydd y swm sydd i’w godi’n golygu y bydd cyfanswm y cyfalaf cyfranddaliadau’n mynd yn fwy na’r uchafswm a dargedwyd gan unrhyw gynnig blaenorol â chyfyngiad amser (gweler 4.5.3).\nYn ogystal â chynllun busnes, dylai cymdeithas bresennol sicrhau bod ei chyfrifon a’i hadroddiadau blynyddol ar gyfer y tair blynedd blaenorol neu fwy ar gael i’r cyhoedd. Pan fydd cymdeithas yn cynhyrchu cyfalaf cyfranddaliadau a fydd yn cael ei fuddsoddi mewn is-gwmni masnachu a berchenogir yn llwyr, dylai’r gymdeithas gyhoeddi cyfrifon grŵp neu gyfunol, sy’n dangos sut mae cyfalaf yn llifo rhwng y gwahanol endidau. Dylai’r ddogfen gynnig gynnwys dolen i grynodeb o berfformiad ariannol y gymdeithas, yr enillion ariannol ar gyfalaf cyfranddaliadau, a’i hanes hylifedd cyfalaf cyfranddaliadau. Mae’r Uned Cyfranddaliadau Cymunedol wedi llunio templed crynodeb cyllid y gall cymdeithasau ei ddefnyddio i gyfleu’r wybodaeth hon, yn rhan o’r Marc Safon Cyfranddaliadau Cymunedol.\nMae sawl mater arall y mae angen i bob cymdeithas bresennol sy’n gwneud cynnig â chyfyngiad amser fynd i’r afael â nhw. Os yw’r gymdeithas wedi gwneud cynnig â chyfyngiad amser yn flaenorol, dylai digon o amser fod wedi mynd heibio i’r buddsoddiad hwnnw ddod yn weithredol a’r perfformiad masnachu ddod yn hysbys, cyn i’r cynnig newydd gael ei wneud. Mewn amgylchiadau arferol, dylai blwyddyn o leiaf fynd heibio rhwng cynigion. Os yw cynnig newydd yn cael ei wneud i gynhyrchu cyfalaf ychwanegol ar gyfer yr un prosiect buddsoddi â’r cynnig blaenorol, rhaid rhoi’r rhesymau dros hyn. Mae hyn yn cynnwys rhesymau fel costau uwch, oedi neu dreuliau annisgwyl. Dylai’r ddogfen gynnig esbonio sut y bydd y cyfalaf ychwanegol yn effeithio ar ragolygon ariannol aelodau a buddsoddwyr presennol.\nOs yw telerau ac amodau arfaethedig y cynnig newydd yn wahanol i’r rhai sy’n berthnasol i aelodau presennol, bydd angen creu dosbarth newydd o aelodaeth os yw’r gwahaniaethau’n barhaol, neu bydd angen sefydlu trefniadau gweinyddol i reoli unrhyw wahaniaethau dros dro. Gallai gwahaniaethau dros dro gynnwys atal hawliau codi cyfranddaliadau a/neu dderbyn llog ar gyfalaf cyfranddaliadau.\nNi ddylai cynnig â chyfyngiad amser gael ei wneud gan gymdeithas ansolfent, oni bai bod y cynnig yn cael ei wneud yn benodol i fynd i’r afael â’r ansolfedd hwn, a bod y risgiau sy’n gysylltiedig â’r cynnig yn cael eu hesbonio’n glir. Mewn amgylchiadau o’r fath, dylai cymdeithas geisio cynhyrchu cyfalaf cyfranddaliadau ychwanegol gan aelodau presennol cyn gwahodd ceisiadau gan aelodau newydd.\nYn ystod cyfnod y cynnig, dylid sefydlu mesurau i ddiogelu arian ymgeiswyr rhag rhwymedigaethau cyfredol y gymdeithas. Fel arfer, gellir gwneud hyn trwy ddal arian yr ymgeiswyr mewn cyfrif ysgrow trydydd parti hyd nes y bydd y cynnig yn cau a’r targedau codi arian yn cael eu bodloni.


Arddangosfa Rack Pallet a Argraffwyd yn Custom (320036) Cynhyrchwyr a Chyflenwyr - Tsieina Factory - Arddangosfa Jiechuang\nArddangosfa Rack Pallet wedi'i Argraffu yn Custom (320036)\nDeunydd Gwybodaeth Sylfaenol: Defnydd Papur: Archfarchnadoedd a Nod Masnach Traddodiadau: Chinu Origin: Cynhyrchion Arddangos Tsieina: Dillad Arddangos: Deunyddiau Dan Do: Manyleb Danfon Cardiau Rhychog 100% Ailgylchu: ar ôl ei gwneud yn ofynnol Disgrifiad o'r Disgrifiad Disgrifiad Mae'r arddangosiadau hyn yn "stop stop" ...\nNod Masnach: Chinu\nCynhyrchion Arddangos: Dillad\nMae'r arddangosfeydd hyn yn "stop stop" gan eu bod yn gorchymyn eiddo tiriog ar lawr y storfa, gan atal siopwyr i'w cynnwys yn nwyddau arbennig eich cynnyrch. Gall arddangosfeydd fod yn arddangosfeydd gweledol, cymhleth, neu eu dylunio a'u cyflwyno mewn haenau syml o gynhyrchion sengl, yn dibynnu ar eich nodau marchnata. Gall Rhwydwaith Profiad Manwerthu Rhyngwladol fod yn un pwynt cyswllt i ddylunio, gweithgynhyrchu, llongio a dangos eich cynhyrchion ar gyfer arddangosfeydd sy'n atal defnyddwyr yn eu traciau.\n1) Manteision cynnyrch:\nWedi'i ymgynnull yn llwyr ar gyfer llwytho cynnyrch\nGellir newid yr holl liwiau a dimensiynau yn ôl eich gofynion manwl\nStrwythur cryf, cadarn, gwydn gwydn, bwmpio a phwysau dwyn\nHawdd i'w ymgynnull\nHysbysebu, hyrwyddo cynhyrchion a gwerth brand\nArbed pŵer llafur\nDeunydd: 100% ailgylchu cardbord rhychog\nArgraffu: Argraffu CMYK: Pantone, argraffu lliw spot, Maint: 1, 600 x 1, 200mm\nTriniaeth arwyneb: lamineiddio ffilm glossy / matte, farnais a UV, lamineiddio olew a mwy\nAmser amser sampl: 1 i 3 diwrnod\nAmser amser arweiniol: 8 i 15 diwrnod\nPecynnu: Pecynnu gwastad, pecynnu unigol, arddangosiadau pecyn gyda nwyddau neu fesul gofyniad\n3) Amrediad o'n cynnyrch:\nArddangosfeydd pwynt gwerthu\nArddangosfeydd llawr cardbord\nArddangosfeydd bachyn rhychog\nBlychau arddangos gwrthrychau\nTotem / lama sefyll\nRydym yn glynu at y bobl sy'n canolbwyntio ar ansawdd, fel yr egwyddor gyntaf, i ddarparu gwasanaethau gwerthfawr i'n cwsmeriaid.\nFe'i sefydlwyd ym 1997. Rydym yn broffesiynol yn cynhyrchu amrywiaeth fawr o gynnyrch papur, mae ein cynnyrch gorffenedig yn cynnwys nodweddion diraddiol a gellir eu hailddefnyddio sawl gwaith. Rydym yn helpu cwsmeriaid nid yn unig i wneud y gorau o'r buddsoddiad hyrwyddo gyda chynhyrchion llygad, ond yn gwella eu delwedd trwy drosglwyddo ymwybyddiaeth amgylcheddol.\nMae ganddi raddfa fawr o gyfleusterau cynhyrchu a chyfarpar datblygedig i gwrdd â'n gofynion cynhyrchu o ddylunio cynnyrch, prosesu prepress, gwrthbwyso ac argraffu sgrin, torri marw, blygu a stampio poeth ac eraill.\nAr ben hynny, y mwyaf hanfodol yw ein tîm proffesiynol. Rydym wedi profi technegwyr a gweithwyr i fodloni anghenion cwsmeriaid gyda brwdfrydedd, ac mae'r rhan fwyaf ohonynt wedi bod gyda'r cwmni ers blynyddoedd lawer. Hyd y ddaliadaeth gyfartalog yw 10 mlynedd.\nRydym bob amser yn croesawu dyluniadau cwsmeriaid eu hunain mewn unrhyw faint, unrhyw liw, unrhyw siâp. Felly, peidiwch ag oedi i ddweud wrthym am eich syniadau neu anfon eich samplau atom ni.\nOs oes angen cymorth personol arnoch, cysylltwch â ni.\nMae Jiechuang Display yn un o gynhyrchwyr a chyflenwyr Arddangosfeydd Cardbord blaenllaw, gall ein ffatri ddarparu cynhyrchion arddangosiad rac palet wedi'i argraffu (320036) o gwsmeriaid gyda phris da. Os ydych chi'n chwilio am frandiau arddangos neu gynhyrchion o ansawdd uchel, mae croeso i chi gysylltu â ni.\nHot Tags: arddangosfa rac palet wedi'i argraffu arferol (320036), gweithgynhyrchwyr Tsieina, cyflenwyr, ffatri, cwmni, brandiau, cynnyrch o safon uchel\nPâr o: Arddangosfa Pallet Bwrdd Rhychog Offer Cyfathrebu Ffonau Symudol (6222)\nNesaf: Arddangosfa Cardbord POP Dodrefn, Counter Arddangos, Arddangosfa Pop, Arddangosiad Rhychog, Seren Arddangos Llawr Cymeradwy SGS, Arddangos Papur, Arddangosfa Adwerthu\nBlwch Arddangos Pen, Blwch Arddangos Cardbord gydag ...\nFfasiwn Newydd Arrived Bag Uchel Ansawdd Bag Papur C...\nBlwch Sebon Papur Gwyn Cyfanwerthu Ffatri\nArddangosfeydd Cardiau Cardfwrdd Lama Ailgylchu ar g...\nSilff Arddangos Papur Adwerthu ar y Farchnad Uchaf i...\nArddangosfa POS Cardfwrdd Rhychog Rhagorol Newydd Ar...


Part of Papurau Ioan Brothen,\nLlythyrau at 'Ioan Brothen'; ymhlith y gohebwyr mae Richard Griffith ('Carneddog'), 1938; J. Lloyd Humphreys, 1909, 1928; Humphrey Jones ('Bryfdir') ...,\nLlythyrau at 'Ioan Brothen'; ymhlith y gohebwyr mae Richard Griffith ('Carneddog'), 1938; J. Lloyd Humphreys, 1909, 1928; Humphrey Jones ('Bryfdir'), 1937; Owen Jones ('Glyn Hefin'), 1910; ynghyd â llythyr, ...\nLlyfr nodiadau gan gynnwys beddargraffiadau a gasglwyd ym Mynwent Llanfrothen; darnau rhyddiaith fel 'Hen ddywediadau, a diarhebion llafar gwlad nad ...,\nLlyfr nodiadau gan gynnwys beddargraffiadau a gasglwyd ym Mynwent Llanfrothen; darnau rhyddiaith fel 'Hen ddywediadau, a diarhebion llafar gwlad nad ydynt yng nghasgliad T. O. Jones', 'Rhai o enwau hynotaf lleoedd yn mhlwyf Llanfrot...\nLlyfr nodiadau yn cynnwys englynion a cherddi, gan gynnwys dau englyn ar achlysur 'Priodas Bob Owen', 1923,\nLlyfr nodiadau yn cynnwys englynion a chaneuon, gan gynnwys cerdd 'Trip Bob Owen mewn awyrlong', 1930,\nPapurau gan gynnwys tystysgrif, 1924, tonic sol-ffa Morfudd Jones, merch 'Ioan Brothen'; ffurflen gais, 1941, am gael cynnal cyngerdd o ...,\n1924-1941 a heb ddyddiad.\nPapurau gan gynnwys tystysgrif, 1924, tonic sol-ffa Morfudd Jones, merch 'Ioan Brothen'; ffurflen gais, 1941, am gael cynnal cyngerdd o dan adain Cymdeithas Lenyddol Capel y Methodistiaid Calfinaidd Siloam yn Llanfrothen, wedi'i llo...\nSgriptiau radio 'Y Casglwr', 1937, 'Arwyddion y tywydd o ardal Llanfrothen', 1938, a 'Darllen barddoniaeth', 1939, gan 'Ioan Brothen',\nPart of CMA: Cofysgrifau Eglwys Carmel, Llanilar,\nLlyfrau aelodaeth, cofrestri a llyfrau ariannol yr eglwys, 1814-1970.\nPart of Archifau Urdd Gobaith Cymru (Ceredigion),\nCylchlythyrau, 1979-94, oddi wrth ac at Swyddog Datblygu Ceredigion, yn ymwneud â gweithgareddau'r Urdd yn gyffredinol,\nCylchlythyrau, 1979-94, oddi wrth ac at Swyddog Datblygu Ceredigion, yn ymwneud â gweithgareddau'r Urdd yn gyffredinol.\nAdroddiad Saesneg David Ford, 1975, yn ymwneud ag Urdd Gobaith Cymru,\nPapurau, 1983-93, yn ymwneud â digwyddiadau fel Pinacl, Sul yr Urdd, neges heddwch ac ewyllys da a gweithgareddau dyngarol,\nPapurau, 1983-93, yn ymwneud â digwyddiadau fel Pinacl, Sul yr Urdd, neges heddwch ac ewyllys da a gweithgareddau dyngarol.\nPapurau, 1987-94 a heb ddyddiad, yn ymwneud â mudiadau ieuenctid eraill yng Nghymru a dulliau o dderbyn grantiau,\nPapurau, 1987-94 a heb ddyddiad, yn ymwneud â mudiadau ieuenctid eraill yng Nghymru a dulliau o dderbyn grantiau.\nTaflenni sefydlu'r Gymdeithas, at bwrpas ymaelodi,\nPart of Papurau Cymdeithas Telynau Cymru,\nAdroddiadau Blynyddol, yn cynnwys agenda a chofnodion cyfarfodydd blynyddol a chyfrifon ariannol,\nResults 815421 to 815440 of 816361


Cam olaf rheoli digwyddiadau yw gwerthuso canlyniadau'r digwyddiadau a'r prosesau a ddefnyddiwyd i gyflawni canlyniadau a osodwyd. Diben sylfaenol gwerthuso digwyddiadau yw nodi arferion cadarnhaol a negyddol gyda'r nod o wella perfformiad yn y dyfodol, boed hynny o ran perfformiad ariannol, effeithiau amgylcheddol neu o ran cynnal y digwyddiad yn gyffredinol.\nOs oedd nodau ac amcanion penodol wedi cael eu gosod ar ddechrau'r broses gynllunio, yna bydd y gwaith gwerthuso hefyd yn ceisio canfod a yw'r targedau hynny wedi'u cyflawni ac os na, pam? Diben arall gwerthuso yw dull adrodd, i gasglu data er mwyn rhoi adborth i wahanol randdeiliaid sy'n rhan o'r digwyddiad mewn perthynas â'u buddiannau. Er enghraifft, efallai y bydd gan y cyngor lleol a chymdeithas y manwerthwyr ddiddordeb yn nifer y bobl a fynychodd y digwyddiad ac o ble y daethant h.y. y gyfran o'r gymuned leol a'r rhai o'r tu hwnt.\nUn mater allweddol i'w gofio yw nad yw gwaith gwerthuso yn rhywbeth sy'n digwydd ar ddiwedd y digwyddiad, mae'n rhaid ei gynnwys wrth gynllunio'r digwyddiad, fel bod adnoddau’n cael eu dyrannu, bod y cwestiynau cywir yn cael eu gofyn a bod data’n cael ei gasglu. Mae'r cwestiynau allweddol y dylech eu gofyn yn cynnwys pa ddata sydd ei angen e.e. niferoedd yr ymwelwyr, data ariannol, boddhad, cymhellion ac ati? Yn gysylltiedig ag amcanion y digwyddiadau, beth yw'r dangosyddion perfformiad allweddol? Sut bydd y data'n cael ei gasglu, pryd a chan bwy e.e. arsylwad, arolygon, holiaduron, cyn, yn ystod neu ar ôl? Sut y caiff ei ddadansoddi e.e. yn ôl themâu neu faterion neu ddadansoddiad ystadegol? Pa fformat a ddefnyddir yn yr adroddiad terfynol, er enghraifft cyfarfodydd ôl-drafodaeth neu adroddiad terfynol sy'n ymdrin â phob maes? Mae angen i chi hefyd ystyried pwy fydd â diddordeb yn y digwyddiad a'i ganlyniadau?\nAr ôl i chi ateb y cwestiynau uchod, gallwch ddechrau casglu'r data priodol a'i ychwanegu at eich dadansoddiad dilynol. Mae enghreifftiau o ddata ffeithiol y gallech eu casglu yn cynnwys:\nFfigurau gwerthiant – tocynnau, nwyddau, arlwyo, arwerthiant, raffl ac ati.\nAmseriad y gwerthiant\nNifer a gwerth noddwyr\nNifer y taflenni, hysbysebion, posteri, datganiadau i'r wasg a chysylltiadau cyhoeddus, y cyfryngau a ddefnyddiwyd, ac ati.\nDamweiniau, cwynion ac ati y rhoddwyd gwybod amdanynt.\nCadw at amserlenni (cynllunio, gweithredu a hyrwyddo digwyddiadau).\nNifer yr arddangoswyr / manwerthwyr / consesiynau.\nAdroddiadau ariannol a chyfrifon.\nYstadegau ynghylch ymwelwyr a chyfranogwyr – presenoldeb, proffiliau (arolygon ymadael, tocynnau a gasglwyd, ac ati).\nGan fod gwerthuso hefyd yn ymwneud â phroses ac elfennau mwy goddrychol gallwch hefyd gasglu data o'r canlynol:\nHoliaduron ac arolygon ymadael - gweler holiaduron enghreifftiol ar gyfer mynychwyr, gwirfoddolwyr, gwerthwyr dros dro a busnesau lleol.\nGrwpiau ffocws a chyfweliadau\nSesiynau ôl-drafodaeth - lleoliad, staff, contractwyr\nAdborth gan y perfformwyr\nAdborth gan y lleoliad\nArsylwi a sgyrsiau ar lafar\nAdroddiadau yn y wasg a chyhoeddusrwydd\nGwefannau diddordeb a rhwydweithio cymdeithasol\nGall gwerthuso fod ar ffurf eithaf sylfaenol sy'n cymharu ffeithiau a ffigurau allweddol ynghylch y digwyddiad eleni â'r llynedd neu gallai gynnwys dadansoddiad llawer mwy cymhleth o'r effeithiau sy'n deillio o'r digwyddiad. Cymaint yw cymhlethdod posibl gwerthuso digwyddiadau, awgrymir eich bod yn ceisio cyngor arbenigol ar y mater hwn efallai drwy ymgynghoriaeth neu adran ymchwil prifysgol. Mae cyfoeth o wybodaeth am werthuso digwyddiadau o ran meysydd i'w gwerthuso a dulliau gwerthuso ar wefan Events Impacts.\nPa ffurf bynnag yr ydych yn gwneud eich gwerthusiad a'r mesurau rydych yn dewis canolbwyntio arnynt, dylech bob amser geisio cynhyrchu rhai canlyniadau o'r broses werthuso a allai ymdrin â rhai neu bob un o'r canlynol.\nAdroddiad/au ar ganlyniadau digwyddiad i'w dosbarthu i randdeiliaid.\nRhoi gwybod i'r cyfyngau am ganlyniadau a chyflawniadau.\nArgymhellion ar gyfer mân newidiadau a gwelliannau i'w trosglwyddo i'r digwyddiad nesaf.\nDiolch i staff, cyfranogwyr a rhanddeiliaid eraill am eich cefnogaeth.


Hyfforddiant A Chefnogaeth\nOs ydych yn teimlo fod Duw yn eich harwain i weddio dros redeg y prosiect, yna cysylltwch â ni drwy ebost\nGWEDDIO DROS YSTAFELL WEDDI’R FFIN\nOs ydych yn hoffi'r syniad o ystafelloedd gweddi ac arnoch chwant ymuno â ni, mae'n bosib fydd cyfle yn ystod y Weddi Gyfnewid i roi help llaw gyda rhai o'r lleoliadau. Am fwy o wybodaeth, cysylltwch â'r Arweinydd Lleol ym mhob lleoliad.\nHOFFECH HELPU SEFYDLU YSTAFELL WEDDI?\nOs ydych yn byw yng Nghymru ac ardal y Gororau, a bod diddordeb gyda chi i ddysgu mwy am gymryd rhan yn gyffredinol mewn gweddi 24-7; neu os hoffech gael help yn y broses o sefydlu Ystafell Weddi, yna anfonwch ebost atom ni.\nSEFYDLU YSTA FELL WEDDI 24-7\nAm fwy o wybodaeth gwelwch wefan:\nBETH YW ARDDULL YSTAFELL WEDDI 24-7?\nMae prosiectai fel Prosiect Ystafell Weddi'r Ffin yn bodoli oherwydd fod pobl fel Yvonne, Lindy, Paul a llawer eraill am weld ewyllys Duw yn cael ei wireddu yn y presenol ac am eu bod yn awyddus i fod yn ufudd i ofynion Duw. Yn ôl y disgwyl mae prosiect o'r maint yma yn cymryd adnoddau lawer i'w wireddu. Os hoffech gyfrannu at Brosiect Ystafell Weddi'r Ffin, cysylltwch â ni